RTCG - Radio Televizija Crne Gore - Nacionalni javni servis :: Društvo :: Planiranje prostora urediti u skladu sa sistemima EU\n04. 07. 2019. 14:50 >> 14:48\nPORUČENO SA OKRUGLOG STOLA\nPlaniranje prostora urediti u skladu sa sistemima EU\nOblast uređenja i planiranja prostora neophodno je urediti u skladu sa regulativama koje su usvojile države Evropske unije (EU), a u cilju uspostavljanja efikasnog sistema potrebno je konsultovati stručnjake iz te oblasti.\nTo je poručeno na okruglom stolu "Sistemi planiranja prostora u zemljama EU", koji je organizovala Strukovna komora arhitekata Inženjerske komore Crne Gore (IKCG), a kojem su prisustvovali stručnjaci iz Austrije, Slovenije, Hrvatske i Crne Gore.\nPredsjednik IKCG, Srđan Laković, poručio je da je prilikom planiranja i uređenja prostora neophodno konsultovati stručnjake iz te oblasti kako bi se uspostavio najefikasniji sistem.\n"Želja državne administracije da zaštiti prostor je potpuno jasna i legitimna, ali preovladava mišljenje da je ipak trebalo u većoj mjeri konsultovati struku kako bi se došlo do najboljeg rješenja. Možemo reći da je današnja tema posebno važna za nas inženjere u Crnoj Gori ako se uzmu u obzir promjene koje je donio važeći zakon o planiranju prostora i izgradnji objekata", rekao je Laković.\nPredsjednica izvršnog odbora Strukovne komore arhitekata IKCG, Maja Velimirović Petrović, rekla je da je oblast upravljanja prostorom jedan od najkomplesnijih, najsloženijih i najvažnijih oblika organizacije jedne države, a da je prostor njen najvažniji resurs.\n"Crna Gora, jednako kao i susjedne države regiona i bivše SFRJ, u poslednje tri decenije trpi drastične prostorne transformacije kao poljedicu promjena državnih granica, socio-ekonomskih i kulturno-istorijskih faktora, što je dovelo do promjene cjelokupne prostorne i društvene nadgradnje. Date društvene promjene i procese često zovemo tranzicijom sa negativnim kontekstom i efektima", objasnila je Velimirović Petrović.\nDirektorica Zavoda za prostorno uređenja Dubrovačko-neretvanske županije, Marina Oreb, pojasnila je da je ključni zakon za prostoro uređenje u skladu sa regulativama EU.\n"Svi zakoni, pa tako i Zakon o prostornom uređenju usklađeni su sa regulativama EU i to funkcioniše dobro. Međutim, sektorski zakoni, kao horizontalni nivoi nišu baš dobro usklađeni", kazala je Oreb.\nOna je ocijenila sistem prostornog uređenja u Hrvatskoj kao kompleksan.\nProfesorica na Fakultetu za građevinu i geodeziju Univerziteta u Ljubljani, Alma Zavodnik Lamovšek, navela je da sistem u Sloveniji, uređen slično njemačkom i autrijskom, podrazumijeva planove na državnom i opštinskom nivou, a svi oni se, kako je pojasnila, dijele na strategijske planove i nacrte.\n"Na nivou države imamo strategiju ravoja za područje cijele Slovenije. Postoje takođe državni prostorni planovi koji se izrađuju za veoma važnu državnu infrastrukturu poput autoputeva, hidroelektrane i svu ostalu važnu infrastrukturu, a na lokalnom nivou najbitniji je plan namjene prostora što je osnova za izgradnju stambenih prostora", kazala je Zavodnik Lamovšek.\nGradski planer u Gracu, Gerhard Vitinghof, objasnio je da se u Austriji usvajaju propisi na saveznom nivou, koji se primjenjuju a lokalnom nivou, a da lokalna administracija nastoji, kako je naveo, uključiti stanovništvo u proces izrade lokalnih plana koji se odnosi na planiranje prostora.\n"U Autriji smo shvatili da nije dovoljno izraditi plan i tražiti da se on primijeni, već da je jako bitno uključiti u izradu planova i lokalno stanovništvo. Zbog toga smo stavili jak naglasak na učešće javnosti. Pokušavamo stanovnike da uključimo, od samog početka procesa izrade nekog plana", pojasnio je Vitinghof.\nOn je ocijenio da su resursi važan faktor za prostorno uređenje Austrije.


Novi singl benda The Cult — Wannabe Magazine\nNovi singl benda The Cult\nNakon petogodišnje pauze, kultni britanski rok sastav The Cult priprema novi album pod nazivom “Choice of Weapon”. Izlazak albuma najavljen je za 22. maj, nakon čega bend kreće na veliku svetsku turneju. Dok fanovi čekaju izlazak novog albuma, bend im je omogućio da sa zvaničnog sajta besplatno preuzmu singl “Lucifer” koji će se naći na “Choice Of Weapon“.\nKultni bend The Cult\nKljučne reči bend je svojim fanovima omogućio da na njihovom oficijelnom sajtu besplatno preuzmu singl “Lucifer“ koji će se naći na “Choice Of Weapon“.Katarina Živkovićkultni britanski rok sastav The Cult priprema novi album pod nazivom “Choice Of Weapon“. Izlazak albuma najavljen je za 22. maj nakon čega bend kreće na veliku svetsku turneju. Dok čekaju izlazak novoLucifermuzička vestmuzikaNakon petogodišnje pauzeNovi singl benda The CultThe Cult


Oglasio se i Partizan - Zbog ovih razloga je odstranjen Andrija Živković! - Sportske.net\nOglasio se i Partizan - Zbog ovih razloga je odstranjen Andrija Živković!\nRadna grupa Fudbalskog kluba Partizan odlučila je večeras da vrati Andriju Živkovića sa priprema prvog tima na Kipru.\nNazire se kraj sage - Poznata sudbina Andrije Živkovića?!NOVA RUNDA - Iliev uzvraća udarac!Božinov prelomio - Ostaje u Partizanu!Ima li kraja polemici? Vuletić opet uzvratio Živkoviću!Tomić častio crno-bele posle meča sa Rusima!\nAndrija Živković će do kraja sezone trenirati sa Teleoptikom, a FK Partizan je obrazložio ovu svoju odluku.\n''Radna grupa Fudbalskog Kluba Partizan je, na danas održanoj sednici, razmatrala situaciju u vezi sa jednim od prvotimaca, Andrijom Živkovićem.


BANJALUKA – Predsjednici granskih sindikata privrede Saveza sindikata Republike Srpske pozvali su danas Uniju udruženja poslodavaca da započnu pregovore za potisivanje posebnih kolektivnih ugovora kako bi se unaprijedio položaj radnika.\nOvo je istaknuto nakon današnjeg sastanka predsjednika granskih sidikata privrede održanog u Domu sindikata u Banjaluci, povodom 7. oktobra – Svjetskog dana dostojanstvenog rada.\nPotpredsjednik Saveza sindikata Republike Srpske Danko Ružičić istakao je da žele da skrenu pažnju na radnike zaposlene u privrednim, proizvodnim i uslužnim djelatnostima kojih trenutno ima oko 190.000.\nOn je ukazao da ti radnici, koji većinom rade u privatnom sektoru, nemaju granske kolektivne ugovore, kojima su definisana prava radnika i visina plata.\nRužičić je naveo da od stupanja na snagu novog Zakona o radu 2016. godine nijedno gransko udruženje poslodavaca Republike Srpske, koje djeluje pri republičkoj Uniji udruženja poslodavaca, a predstavlja radnike u privatnom sektoru, nije potpisalo granski kolektivni ugovor.\nRužičić je naveo da Unija nije potpisala ni opšti kolektivni ugovor sa Savezom sindikata i Vladom Republike Srpske.\nOn je naglasio da će predsjednici granskih sindikata privrede u ponedjeljak, 11. oktobra, poslati poziv Uniji udruženja poslodavaca Republike Srpske za pregovore o potpisivanju granskih kolektivnih ugovora.\n“Očekujemo da se odazovu da bismo ove stvari stavili u legalne tokove i regulisali visine plata i prava radnika po granama”, zaključuje Ružičić, koji je i predsjednik granskog sindikata tekstila, kože i obuće Republike Srpske, naglasivši da je neophodno govoriti i o povećanju plata, uzevši u obzir poskupljenja životnih namirnica.\nPredsjednik Granskog sidikata građevinarstva i stambeno-komunalne djelatnosti Republike Srpske Dragana Vrabičić pozvala je udruženja poslodavaca u Republici Srpskoj da počnu kolektivno pregovaranje i socijalni dijalog, kako bi potpisali kolektivne ugovore, a samim tim povećali plate radnika u privredi.\nPredjednik Granskog sindikata šumarstva, prerade drveta i papira Republike Srpske Vlado Pavlović rekao je da je pravi momenat za povećanje plata u ovom sektoru, jer su cijene sortimenata iz primarne prerade drveta porasle. Srna\nTagovi: savez sindikata rs


6 najboljih hotela u blizini: Downtown San Diego, San Dijego, SAD - Booking.com\nSan Dijego 1 102 smeštajna objekta\nHoteli i smeštajni objekti u blizini znamenitosti Downtown San Diego, San Dijego (Sjedinjene Američke Države)\nTražite smeštaj blizu znamenitosti Downtown San Diego?\nHoteli koje vam preporučujemo blizu znamenitosti Downtown San Diego\nPendry San Diego Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nGaslamp Quarter, San Dijego (0,5 km od destinacije Downtown San Diego)\nStaypineapple at Hotel Z Hotel sa 3 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nGaslamp Quarter, San Dijego (0,4 km od destinacije Downtown San Diego)\n9,2 Izvanredan 1 873 recenzije\nThe Westgate Hotel Hotel sa 4 zvezdice Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nSan Dijego - Centar, San Dijego (0,3 km od destinacije Downtown San Diego)\nGaslamp Quarter, San Dijego (0,6 km od destinacije Downtown San Diego)\nSan Dijego - Centar, San Dijego (0,2 km od destinacije Downtown San Diego)\nGaslamp Quarter, San Dijego (0,2 km od destinacije Downtown San Diego)\nViše objekata u blizini Downtown San Diego\nPopularni hoteli u blizini: Downtown San Diego


Ministarstvo za zajednice i povratak - Jevtić: Novi projekat USAID-a „LEGO“ važan za podršku nevećinskim narodima na Kosovu\n%PM, %20 %852 %2018 %19:%feb\nNakon susreta u Vašingtonu potpredsednik Vlade i ministar za zajednice i povratak Dalibor Jevtić, danas je u Prištini primio pomoćnika direktora USAID-a za Evropu i Aziju Broka Biermana ( Brock Bierman ).\nPovodom ponovnog susreta Jevtića i Biermana bilo je potpisivanje sporazuma o realizaciji USAID LEGO (LEGO) projekta, kojim se 12 miliona evra putem USAID programa investira u 14 opština, od kojih su 10 većinski srpske a koji ima za cilj jačanje kapaciteta opština, učešće zajednica u procesu donošenja odluka i upravljanja institucijama, a imaće značajan uticaj na društvo u celini.\nNakon ceremonije potpisivanja tokom koje su pomoćnik direktora USAID-a za Evropu i Aziju Brok Bierman i ministar administracije lokalne samouprave Ivan Todosijević potpisali sporazum a činu potpisivanja prisustvovao i potpredsednik Vlade Dalibor Jevtić. Nakon sastanka koji je održan u kabinetu potpredsednika Vlade, istaknuto je da su USAID programi veoma važni, da daju konkretne rezultate i izražena je velika zahvalnost Sjedinjenim Američkim Državama što preko USAID programa jača nevećinske narode na Kosovu.\n„ Spremni smo da kao Ministarstvo za zajednice i povratak učestvujemo u podršci „LEGO“ projekta jer je od suštinske važnosti da ovakvim programima u institucionalnom smislu osnažimo sve nevećinske narode. Mandat Ministarstva je taj da na ovaj i način sličan ovome pomažemo građanima Kosova kojima je ovakva vrsta pomoći značajna“, istako je Jevtić.\nIskoristio je priliku da svojim sagovornicima još jednom prenese da se Zajednica srpskih opština mora konačno formirati, jer je to kako je rekao „ međunarodna obaveza Prištine i da će i to doprineti da srspki narod na Kosovu ostane, opstane i živi bolje“.\nInače, „LEGO“ projekat kojim se 12 miliona evra investira u 14 opština trajaće pet godina.


Zbrka.com - Raskinuli Leontina i Miki Perić - Zanimljivosti i Jet Set\nLeontina Vukomanović i Miki Perić prekinuli petogodišnju emotivnu vezu\nPetogodišnja ljubavna veza Leontine Vukomanović i Mikija Perića nedavno je definitivno okončana, saznaje Kurir iz dobro obaveštenih izvora. Prve sumnje da između njih nešto ne štima pojavile su se tokom muzičkog festivala u Vrnjačkoj Banji, na kojem je Leontina pobedila, ali u bekstejdžu nije bilo Mikija da joj pruži podršku, mada upućeni u čitavu priču govore da je njihova veza odavno na staklenim nogama i da je bilo samo pitanje vremena kada će staviti tačku na svoj emotivni odnos.\n- Oni se nisu svađali, prepirali, varali i nisu imali konkretan razlog za raskid - priča naš izvor i dodaje: - Posle pet godina jednostavno su se udaljili jedno od drugog, seli za sto i dogovorili se da se raziđu. Koliko ja znam, Miki se iselio iz Leontininog stana i oni više ne žive zajedno, iako su svi njihovi prijatelji verovali da će ta veza biti krunisana brakom - završava izvor Kurira.\nDa je njihova veza definitivno okončana, govori i podatak da Leontina neće putovati u Herceg Novi na festival Sunčane skale, na kojem će Miki pevati pesmu "Mirno spavaj". Prema našim saznanjima, njih dvoje se i dalje povremeno čuju i trude se da ostanu u dobrim odnosima, mada je to nakon ljubavne veze obično teško izvodljivo.\nKako bismo proverili informacije kojima raspolažemo, pozvali smo Mikija, novog voditelja "Letećeg starta", koji nam je potvrdio da više nije u ljubavi sa Leontinom.\n- To je bila ljubav mog života i ne želim da je prljam nikakvim komentarima - rekao je Miki, dok njegova bivša devojka nije bila tako iskrena.\n- Otkud vam ta informacija?! Kod frizera sam, ne mogu da pričam, zdravo - odbrusila je Leontina i spustila slušalicu.


Ugovor od 10 miliona dolara: Turski elektrošok pištolj Wattozz na tržištu Balkana - Bportal.ba - Najvažnije vijesti iz BiH\nIzmeđu turske kompanije Albayrak i kompanije Kalender Consulting sa sjedištem u Zagrebu potpisan je ugovor o prodaji Wattozza, elektrošok pištolja turske proizvodnje, a riječ je ugovoru vrijednom 10 miliona dolara. Kompanija iz Zagreba će vršiti zastupanje i distribuciju električnog pištolja u Albaniji, BiH, Hrvatskoj, Kosovu, Makedoniji, Sloveniji i Srbiji, javlja Anadolu Agency (AA).\nOznačeno: balkansko tržište, elektrošok pištolj, turska, wattozz\nNaser Keljmendi, kojeg je na više godina zatvora osudio Osnovni sud za organizovani kriminal i prodaju droge, pušten je iz pritvora do pravosnažnosti odluke, javila je TV Klan Kosova. Apelacioni sud je donio odluku o prestanku pritvora za Nasera Keljmednija, koji je u februaru osuđen prvostepenom odlukom na šest godina zatvora zbog “neovlaštenog posjedovanja sa […]\nPlenković o saradnji s Komšićem: Problem je što su birali Bošnjaci, a ne Hrvati\nPremijer Hrvatske Andrej Plenković ponovio je da su izborni rezultati jasno pokazali da su Bošnjaci u Federaciji BiH svojim glasovima Hrvatima izabrali člana Predsjedništva BiH. To je bio njegov odgovor na pitanje postavljeno u intervjuu za Večernji list kako vidi saradnju sa Željkom Komšićem, članom Predsjedništva BiH iz reda hrvatskog naroda. “To je ozbiljan problem, […]


Zbog lošeg navodnjavanja gubimo pola milijarde dolara - Bizlife.rs\nZbog lošeg navodnjavanja gubimo pola milijarde dolara\n12:47 Beograd, 30/11/2011\nSrbija tokom sušnih godina gubi blizu pola milijarde dolara zbog nedovoljnog navodnjavanja u poljoprivredi, izjavio je danas direktor Instituta za ekonomiku poljoprivrede u Beogradu Drago Cvijanović.\nOn je Radio-televiziji Srbije kazao da je zbog toga Institut u saradnji s poljoprivrednim fakultetima u Beogradu i Novom Sadu i Institutom „Tamiš“ iz Pančeva uradio analizu potreba za navodnjavanje u Srbiji koja će biti objavljena krajem godine.\nCvijanović smatra da bi se stanje domaće poljoprivrede popravilo ako bi proizvođači i država značajnije uložili u sisteme za navodnjavanje, jer bi to omogućilo povećanje prinosa i istovremeno oslobodilo navodnjavane površine za setvu drugih kultura.\nGovoreći o trenutnoj situaciji, on je istakao da je jesenja setva u Srbiji zbog suše bila toliko otežana da se „ostarela mehanizacija lomila pri setvi“, ali je dodao da je i pored takvih uslova pod pšenicom zasejano približno pola miliona hektara.\nCvijanović smatra da bi u slučaju pogodnih klimatskih uslova, na proleće, sa dovoljno padavina, pšenica mogla da ima prinos koji bi mogao da nadomesti gubitak koji je nastao prilikom setve. Prema njegovim rečima, u ovom trenutku teško je utvrditi da li će suša uticati na povećanje cena hrane, a naročito je, kako je istakao, nezahvalno prognozirati cene berzanskih roba kao što su pšenice i kukuruza.\nPrema podacima poljoprivrednih stručnjaka, u svetu se navodnjava nešto više od šestine obradivih površina, a u Srbiji manje od jednog procenta.\nSistemi za navodnjavanje u Srbiji pokrivaju oko 180.000 hektara obradivog zemljišta, ali se procenjuje da se trenutno navodnjava samo oko 30.000 hektara.\nSmatra se da je razlog za tako nizak stepen iskorišćenosti irigacionih sistema nedovoljna opremljenost gazdinstava i nedostatak novca za održavanje uređaja i sistema za navodnjavanje.


Na ruski način: Kako sistematično uništiti moć dolara - 02.05.2019, Sputnik Srbija\nU poslednjih pet godina Rusija je značajno uspela da umanji korišćenje dolara prilikom realizacije međudržavnih transakcija, i to u korist rublje, evra, ali i... 02.05.2019, Sputnik Srbija\n12:27 02.05.2019 (Osveženo: 13:48 11.10.2021)\nPotiskivanje dolara iz međudržavnih transakcija počelo je nakon što je Zapad uveo sankcije Moskvi. Rusija je tim potezom želela da umanji zavisnost od američke valute. Podaci pokazuju da je za poslednjih pet godina Rusija umanjila korišćenje dolara za 12,6 odsto u spoljnoj trgovini, dok je pojačala korišćenje evra za 26,6 odsto i rublje za 14 procenata.\nDolar je, međutim, i dalje apsolutni lider u ruskim spoljnotrgovinskim transakcijama sa udelom od 56,1 odsto, ali trend izbacivanja američke nacionalne valute je više nego prisutan, objašnjava za Sputnjik Mihail Beljajev, stručnjak sa Ruskog instituta za strateška istraživanja.\nKako ukazuje, da je reč o samo o informativnom ratu koji se vodi između Zapada i Rusije, cifre ne bi bile ovakve. Sve što u ekonomiji prevazilazi udeo od 10 odsto je bitna stvar. Međutim, ne treba gledati samo na činjenicu da upotreba dolara opada, već u čiju korist, tačnije u korist rublje i evra.\nStvar je u tome, pojašnjava, što se trgovina sve više premešta na evropsku scenu, usled čega se i transakcije obavljaju u valuti koja je najpogodnija. Kad bi se ubacio dolar u transakcije sa evropskim kompanijama, dodatne finansijske operacije bi uticale na ostvarivanje profita. Pored toga, politika je takođe imala veliki uticaj na smanjenje dolara i to zbog čvrstog stava Moskve prema sankcijama.\n2 Decembar 2018, 20:42\nUpitan da li to znači da se Rusija okreće Evropi kada je reč o spoljnotrgovinskim vezama, Beljajev ukazuje na činjenicu da Rusija to tržište nikada nije ni napuštala, već da je Stari kontinent, uprkos pisanjima medija kako se odnosi Brisela i Moskve svakim danom sve više zatežu, i dalje osnovna sfera ekonomskih interesa Rusije.\n„Sankcije su američka inicijativa. Sa njihove strane sankcije izuzetno dobro rade. Međutim, kada je reč o Evropi, te zemlje izuzetno vešto pronalaze mehanizme kako da ih zaobiđu jer su ove mere pogodile i mnoštvo evropskih kompanija, a gubici se mere u stotinama milijardi dolara. Biznis je biznis – kao što voda nađe svoj put, tako i biznis pronađe rešenje kako da se izbori za profit. I EU i Rusija zainteresovane su za saradnju, a pre svega treba napomenuti energetsku sferu. Isporuka energenata za Evropu je jedan od presudnih interesa i za Brisel i za Moskvu“, naglašava.\nBeljajev, međutim, ukazuje da je glavna otežavajuća okolnost „dedolarizacije“ pre svega trgovina energentima, budući da se ona tradicionalno odvija u dolarima.\nRusija se sve uspešnije oslobađa od dolara\n„Lako je reći da nećemo više da koristimo dolar kada je reč o trgovini energentima, ali istovremeno jako je teško to sprovesti u delo jer treba uvek uzimati u obzir želje naših partnera i običaje spoljne trgovine. Mi možemo da predložimo naše uslove, ali ne možemo da diktiramo partnerima kako oni da se ponašaju. Potrebno je vreme da bi se tako nešto sprovelo u delo“, konstatuje.\nUpitan da li je moguće do kraja sprovesti ceo proces „dedolarizacije“ uprkos činjenici da Rusija deo svojih valutnih rezervi čuva u američkim državnim obveznicama, Beljajev kaže da u ekonomiji ništa nije apsolutno.\nTreba imati na umu, pojašnjava, da će Amerika još dugo vremena ostati prva, ili pak možda druga ili treća ekonomija sveta, ali svakako važan spoljnoekonomski igrač, a samim tim će i dolar biti sveprisutan.\nImajući u vidu da Rusija sa Amerikom ima snažne spoljnotrgovinske veze, ocenjuje naš sagovornik, teško je zamisliti kako bi se trgovina između te dve zemlje odvijala u bilo kojoj drugoj valuti. Pored toga, treba takođe imati u vidu i da dolar leži u osnovi svih ruskih rezervi zlata, budući da se preko dolara kupuje ovaj dragoceni metal. Dokle god je Amerika snažna, i njena valuta će biti jedna od najlikvidnijih, zaključuje Beljajev.


► Mustafa: Na Kosovu smanjen broj međuetničkih incidenata\nOni su na sastanku parlamentarne Komisije za prava i interese zajednica i povratak u Prištini ocenili da je na Kosovu zabaleženo manje međuetničkih incidenata nego u regionu.\nRašid Ćalaj je ocenio da je bezbednosna situacija mirna i stabilna uprkos pojedinim incidentima.\nOn je kazao da je u odnosu na prošlu godinu zabeležen pad kriminaliteta i kao zabrinjavajuć naveo podatak da je povećan broj saobraćajnih udesa sa smrtnim ishodom.\nGovoreći o bezbednosnoj situaciji na severu Kosova, Ćalaj je rekao da je stanje stabilno ali je i dodao da ima tenzija zbog predstojećih vanrednih izbora za gradonačelnike četiri opštine na severu.\nOn je dodao da će policija obezbediti mir i pravo na slobodno glasanje.\nmeđuetnički incidenti /\nrašid čalaj /\nVlast ne organizuje incidente u Makedoniji\nPremijer Makedonije Nikola Gruevski odbacio je u nedelju optužbe nekih opozicionih stranaka da iza incidenata među mladima različite etničke pripadosti stoji vlast i najavio da će MUP-u...\nEtnički incidenti u Makedoniji\nU Makedoniji su se tokom protekle noći dogodili novi međuetnički incidenti, dok zvaničnici, političari i međunarodni predstavnici zahtevaju da počinioci budu uhapšeni i apeluju na...


FIBA razočarana slovenačkom samovoljom - Sportske.net\nFIBA razočarana slovenačkom samovoljom\nEvropski deo FIBA oglasio se povodom saopštenja organizatora EP 2013., da poslednje dve hale za igranje grupne faze takmičenja budu Celje i Tivoli, i poručio da samovoljne odluke Slovenaca neće biti tolerisane.\nSlovenački košarkaški savez i slovenački ogranak zadužen za organizaciju EP 2013. godine odlučili su da hale u Celju i Ljubljani budu poslednje dve od pet potrebnih za igranje mečeva u grupnoj fazi takmičenja.\nTakva samovoljna odluka, bez prethodne konsultacije sa FIBA Evropa, naišla je na ogromno neodobravanje od strane čelnika evropske košarkaške organizacije. Da bi izbegla dalje konfuzije FIBA je odlučila da izda saopštenje u kome je oštro kritikovala domaćina EP.\n"Da bi se izbegli bilo kakvi nesporazumi i konfuzija, FIBA obaveštava javnost da je odluka Slovenačkog košarkaškog saveza doneta po sopstvenom nahođenju bez prethodne konsultacije sa organizacionim komitetom EP" rekao je Olafur Rafnson, predsednik FIBA Evropa.\nDelegacija FIBA Evropa posetila je hale u kojima je planirano odigravanje mečeva na EP i konstatovala da Celje i Tivoli ne ispunjavaju neophodne uslove i da su potrebne dodatne garancije da bi te hale bili spremne do početka šampionata.\nKS Slovenije ipak je odlučio da objavi kako su pomenute hale dobile dozvolu i da će se u njima sigurno igrati EP pa je FIBA Evropa morala da interveniše.\nPredsednik ove organizacije poručio je da će FIBA Evropa u najskorije vreme pokušati da reši ovaj problem.


Kon: Sve postojeće mere ostaju na snazi do daljeg | Blok vesti\nKon: Sve postojeće mere ostaju na snazi do daljeg\nEpidemiolog Predrag Kon rekao je nakon sednice Kriznog štaba da se epidemiološka situacija i dalje tretira kao nepovoljna i nesigurna i da dosadašnje mere ostaju na snazi do daljeg.\nKon je na pitanje o zahtevima za ublažavanje mera i produženja rada ugostiteljskih objekata, rekao da Medicinski deo Kriznog štaba smatra da je situacija još uvek vrlo loša i da dok se čitav sistem većinski ne vrati u non kovid stanje ne možemo o tome raspravljati.\nKon je rekao da će se ubuduće Krizni štab sastajati prvenstveno zbog vakcinacije i praćenja obuhvata imunizacije i eventualno problema ako ih bude bilo.\nOn je rekao da se očekuje pristizanje dodatnih vakcina i da je glavna tema što pre sprovesti masovnu imunizaciju.\n"U samom startu će biti nekih logističkih teškoća, ali se one prevazilaze", rekao je Kon.\nKada je u pitanju vakcinacija dece, Kon je rekao da još uvek nemamo od naše Agencije za lekove sažetak karakteristika kineske vakcine, ali je dodao da koliko je poznato to je jedina vakcna koja može da se koristi za decu.\n"Ona je za uzrast tri godine pa naviše. Fajzerova ne može da se koristi za uzrast ispod 16, a Sputnjik V za uzrast ispod 18 godina", rekao je Kon.\nPrevious articleNEMOJ I TI MOLIM TE: Olga pokazala šta radi u izolaciji, javili se Novak i Krajinović (VIDEO)\nNext articleBRANKO LAZIĆ NEPRIKOSNOVEN: Kapiten Zvezde u klubu 600. ovako izgleda lista igrača sa najviše nastupa


Sahranjen policajac Mijović | Palelive.com\nPočetna Regija Foča Sahranjen policajac Mijović\nMinistar Jovičić istakao je da je Mijović bio častan i pošten policajac i da pripadnici MUP-a saosjećaju sa porodicom stradalog kolege. “Ovdje smo da podijelimo bar dio boli sa porodicom našeg kolege i da joj pomognemo koliko je u našoj moći”, dodao je Jovičić.\n“I kada nismo zvanično na dužnosti, svoje poslove provodimo profesionalno”, rekao je ministar unutrašnjih poslova Srpske.\n“Iskoristio bih priliku da pozovem sve kolege ministre, posebno ministra pravde Srpske, da u narednom periodu preduzmemo sve mjere i radnje, koje su potrebne da se zaštiti rad policijskih službenika, ali i svih ovlaštenih službenih lica u vršenju njihove dužnosti”, rekao je Jovičić.\nPrethodni članakPoginula Kristina Đurić\nNaredni članakVasiljević: Profesija kao način života


Vojvodina planira da iskoristi hidroenergetski potencijal kanala Dunav-Tisa-Dunav\nPokrajinska Vlada odlučila se za izgradnju malih hidroelektrana na hidrosistemu Dunav-Tisa-Dunav, na četiri lokacije čiji ukupni kapacitet iznosi 13,86 MW. Elektrane treba da se grade po modelu javno-privatnog partnerstva.\nMoguće je da tender za izbor partnera bude raspisan ove godine, ukoliko sve bude išlo po planu, rečeno je za BGEN u Javnom vodovodnom preduzeću Vode Vojvodine. To će ipak zavisiti od procedura i ishoda tendera za izbor konsultanta na projektu.\nJVP Vode Vojvodine je za ovu godinu predvidelo angažovanje konsultanta radi realizacije projekta javno-privatnog partnerstva. Pre raspisivanja tendera za nabavku konsultantskih usluga to preduzeće mora dobiti i saglasnost nadležnih republičkih organa.\nKonsultantske usluge bi obuhvatile procenu opravdanosti primene određenog modela JPP (sa ili bez elemenata koncesije), pripremu predloga projekta i sprovođenje postupka dodele javnog ugovora.\nNa sednici kojoj je predsedavao pokrajinski premijer Igor Mirović prošle nedelje Vlada Vojvodine usvojila je Informaciju o hidropotencijalima na kanalskoj mreži hidrosistema Dunav-Tisa-Dunav i izrazila opredeljenost u nameri da se u narednom periodu na tom hidrosistemu izgrade male hidroelektrane. Kako su u JVP Vode Vojvodine rekli za BGEN, zaključak vlade se odnosi na sledeće lokacije na hidrosistemu DTD:\nBrana na Tisi – 11,4 MW snage, procenjena godišnja proizvodnja oko 54 miliona kWh\nUstava Kajtasovo – 1,3 kW snage, procenjena godišnja proizvodnja oko 8 miliona kWh\nUstava Tomaševac – 0,28 kW snage, procenjena godišnja proizvodnja 1,7 miliona kWh\nUstava Stajićevo – 0,88kW snage, procenjena godišnja proizvodnja 2,1 milion kWh\nNjihov ukupni potencijal je 13,86 MW, a procenjena godišnja proizvodnja 65,8 miliona kWh. Za sada se ne zna koliko će od tog potencijala biti iskorišćeno i koliko će malih hidroelektrana biti izgrađeno. Pokrajinska vlada saopštila je da je opredeljena u nameri da se u narednom periodu grade mini hidroelektrane, kao obnovljivi izvor energije koji nije dovoljno iskorišćen.\nPregled mogućnosti za izgradnju malih hidrocentrala sačinjen je na osnovu Studije hidroenergetskih parametara hidrosistema DTD i reke Tise, koju je sačinilo Javno vodovodno preduzeće Vode Vojvodine. Osim navedenih lokacija, ocenjeno je da je za bački deo hidrosistema DTD potrebno uraditi dodatne analize.\nTagovi: hidroenergija, JPP, male hidroelektrane, MHE\nPočetna » Vesti » OIE » Vojvodina planira da iskoristi hidroenergetski potencijal kanala Dunav-Tisa-Dunav


Tanjug 27. januara 2022. 11:55\nBEOGRAD – Potpredsednica vlade i ministarka rudarstva i energetike Zorana Mihajlović, izjavila je danas da je to ministarstvo podnelo prijavu protiv bivšeg direktora EPS-a Milorada Grčića i poručila da i ostali koji su vodili EPS treba da traže drugi posao.\nOni ljudi koji su vodili sistem moraju da se sklone i traže neki drugi posao, rekla je Mihajlovića gostujući na TV Tanjug.\n„Ministarstvo je podnelo prijave, ne samo za bivše direktora EPS-a nego i za još neke ljude, i dalje je to na istitucijama. Mislim da će morati da se postave stvari na svoje mesto“, poručila je ona.\nTo su, takođe, ljudi koji moraju da polože račune, pošto pričamo o nacionalnom i državnom interesu, naglasila je ministarka.\nNa pitanje kada će biti izabran novi direktor EPS-a, Mihajlovićeva je rekla:\n„Nadam se uskoro. Mi smo dali pomeranjem ovog direktora (Grčića) mogućunost EPS-u da se struka vrati na svoje mesto i nadam se da ćemo uskoro dobiti novog direktora, ali EPS nije pitanje samo jednog čoveka već celog sistema“.\nMihajlovićeva, na pitanje da li je kandidat za to mesto Miroslav Tomašević, aktuelni izvršni direktor za proizvodnju energije, kazala da je on sjajan inženjer koji je sve vreme bio sa ministarstvom kada se desio kolaps u decembru.\n„I puno nam je pomogao, to je čovek koji ima autoritet inženjera i zna svoj posao. Od samoga početka nam je puno pomogao da se sistem stabilizuje i najviše se time bavio“, navela je Mihajlovićeva.\n11:34: Partizan pusta u prodaju ulaznice za treci mec sa Zvezdom


Ponovni susret sa prijateljima\nNaslovna Kultura Tradicija Ponovni susret sa prijateljima\nČlanovi KUD –a „Dr Mladen Stojanović“ gostuju u Zubinom Potoku\nTokom narednog vikenda, tačnije 14. i 15. septembra, oko 40 članova mladenovljanskog KUD –a „Dr Mladen Stojanović“ gostovaće u Zubinom Potoku.\nMladenovljani će u ovom mestu naše južne pokrajine, uzeti učešće na tradicionalnoj manifestaciji „Moj Kolašin, igra i peva“. Ova manifestacija proteći će u znaku obeležavanja značajnog jubileja 40 godina rada istaknutog člana KUD „Mokra Gora“ – Milovana Mikija Velimirovića.\nDomaćin članovima mladenovljanskog kulturno – umetničkog društva je KUD „Mokra Gora“ iz Zubinog Potoka, čiji su članovi bili gosti Mladenovljana, na manifestaciji „Dani kolonizacije“, početkom avgusta ove godine. U Zubin Potok, će otputovati prvi ansambl i veterani, mladenovljanskog društva, dok će dečji sastav, od 22 člana narednog vikenda, biti gost zrenjaninakog udruženja „Đeram – čuvari tradicije“.\nZa putovanje u Zubin Potok, Mladenovljani se zahvaljuju Branislavu Šušnici, predsedniku Opštine Bačka Palanka, a za odlazak u Zrenjanin OZZ „Lovrenac“ iz Mladenova.\nKUD "Mokra Gora"\nPrethodni tekstPodmladile tim\nSledeći tekstOdržano 18. Dučićevo pesničko leto


CIK spreman da organizuje izbore u Severnoj Mitrovici, čeka se raspisivanje - Radio Kontakt Plus\n18:26, 03.06.2020Izvor: KoSSev\nU novoj vladi Avdulaha Hotija ministarsku funkciju vršiće gradonačelnik Severne Mitrovice, Goran Rakić. Prelaskom sa lokalnog na centralni nivo izvršne vlasti, otvara se put za održavanje novih izbora za gradonačelnika. Iz CIK-a već poručuju da će započeti sa intenzivnim radom radi održavanja vanrednih izbora, te da čekaju da se izbori raspišu.\nSvega sat vremena nako što je izglasana nova vlada sa 61 glas „za“, stiže potvrda iz Centralne izborne komisije da će „započeti sa intenzivnim radom“ radi organizovanja vanrednih izbora za gradonačelnika u Severnoj Mitrovici.\nPortparol CIK-a, Valjmir Eljezi, potvrdio je za prištinsku Kohu da će akcije biti preduzete čim se raspišu izbori.\n„Kao i uvek, Centralna izborna komisija izvršavaće svoje ustavne i zakonske dužnosti da organizuje izbore, kad god se to zatraži. S tim u vezi, CIK će započeti intenzivno da radi na organizovanju vanrednih izbora za gradonačelnika Severne Mitrovice, nakon što budu raspisani izbori. Tako ćemo postupiti i nakon nastavljanja izbornog procesa u opštini Podujevo“, rekao je Eljezi.\nSlična situacija je i u opštini Podujevo, čiji će gradonačelnik, Agim Veljiu, u novoj Hotijevoj vladi vršiti funkciju ministra unutrašnjih poslova.\nMeđutim, još uvek se čeka da Tači odredi datum za održavanje izbora za gradonačelnika u Podujevu, koji su prethodno odloženi zbog pandemije koronavirusa.


IZVEŠTAJ EVROPSKE KOMISIJE: Srbija napredovala, ali mora poboljšati vladavinu prava\nEvropska komisija u izveštaju o napretku Zapadnog Balkana u evropskim reformama ocenila je da je Srbija ostvarila napredak u pregovorima o članstvu s EU, ali da će sveukupni ritam pregovora zavisiti posebno od toka promena na polju vladavine prava i normalizacije odnosa s Kosovom. Za Kosovo su ključne evropske reforme i dijalog sa Beogradom.\nSrbija je napredovala, ali mora pospešiti vladavinu prava i odnose s Kosovom, navodi EK.\nTakođe se ističe da je da je "s tim u vezi dobrodošla inicijativa srpskog predsednika za pokretanje unutrašnjeg dijaloga o Kosovu".\nKomisija je stavlja do znanja da su "i dalje nedovoljne krupnije strukturne reforme državne uprave, poreskih vlasti i državnih preduzeća".\nIzvor: Vebsajt N1, 17.04.2018.


Beta 20. juna 2021. 09:55\n„U Srbiji, na granici prema Bugarskoj, rasporedjeno je 44 policajca Fronteksa iz 14 zemalja EU iz sastava novoformiranih Stalnih snaga za graničnu i obalsku stražu. Njihov broj će na zahtev Beograda do kraja godine biti povećan na 87“, navodi portal pozivajući se na saopštenje te evropske agencije.\nOperacijom „Združena operacija u Srbiji – Kopno 2021“ upravlja se iz sedišta Fronteksa u Varšavi, a lokalni koordinacioni centar nalazi se na graničnom prelazu Gradina, sa Bugarskom.\nOni će pomagati srpskoj policiji u borbi protiv šverca i trgovine ljudima, ukradenih vozila, oružja, akcizne robe, falsifikovanih isprava i terorističkih pretnji.\nStalne snage Fronteksa u Srbiji će takodje delovati u okviru bezbednosne inicijative EU za borbu protiv medjunarodnog organizovanog kriminala pod nazivom EMPACT.\nPolicajci Fronteksa u Srbiji nose plava obeležja, lično oružje i opremu potrebnu za izvršenje zadataka. Članovi tima poštuju nacionalno zakonodavstvo Srbije i uz saglasnost matične države i Srbije mogu da primene neophodnu silu.\nImunitet od domaćeg krivičnog sudstva predvidjen je za dela izvršena tokom akcija sprovedenih u skladu sa operativnim planom.


Zeković: AEM najavila da će razmatrati zabranu Hepi tv.\nTanjug 8. septembra 2021. 17:29\nPODGORICA – Crnogorska Agencija za elektronske medije (AEM) najavila je da će razmatrati potrebu zabrane emitovanja beogradske Hepi televizije na području Crne Gore, tvrdi potpredsednik opozicione SDP Bojan Zeković.\nZeković kaže da je SDP pozdravila inicijativu Ministarstva javne uprave, digitalnog društva i medija koje je podržalo zahtev te partije i pozvalo Agenciju za elektronske medije (AEM) da što pre utvrdi činjenice i donese odluku po pitanju spornih sadržaja Hepi tv.\nOn je saopštio da su iz AEM-a najavili da će na jednoj od narednih sednica prihvatiti da razmatraju neophodnost zabrane emitovanja ove beogradske televizije, koja, kako tvrdi, u kontinuitetu proizvodi i emituje „huškačke sadržaje sa ciljem provociranja nemira u Crnoj Gori“, a koja je u susret događajima na Cetinju imala emisiju pod naslovom „Da li će pasti krv u Crnoj Gori?““.\nOn je naveo da je moglo i bez ovoliko, kako kaže, “guranja” jer se radi o pozivanju na sukobe, ali da će biti prilike da AEM objasni šta im diktira prioritete u radu.\n„Ne sumnjamo da će posebno voditi računa o balansu između potrebe našeg društva da se zaštiti od otvorenog govora mržnje i ‘prava’ Hepi tv. TV da taj govor upražnjava“, navodi se u saopštenju, preneo je portal RTCG.


HomeDRUŠTVOSEČA BADNJAKA U ŽAGUBICI\nPravoslavni vernici u Srbiji obeležavaju Badnji dan tradicionalnim unošenjem i paljenjem badnjaka, liturgijama u hramovima i porodičnim okupljanjem za posnom trpezom pred najradosniji hrišćanski praznik Božić – kojim se proslavlja rođenje Isusa Hrista.\nBadnjak vodi poreklo od čudesne vitlejemske noći, kada su pastiri nasekli i doneli grane da nalože vatru pored Novorođenčeta i njegove Majke. I slama koja se u kuću unosi sa drenovim prutićem podseća na onu noć kada se rodio sin božji, i kada je položen u jasle na slamu.\nU ranim jutarnjim časovima Dušan Milosavjlević iz sela Suvi Do u opštini Žagubica išao je u seču badnjaka. Badnjak je hrastovo drvo, koje je u srpskom narodu sveto drvo jer se veruje da ima moć pošto mu lišće ne opada tokom cele godine kaže Dušan.\nOvo veče treba provesti u krugu porodice , a porodična trpeza treba da bude posna.Tako su ga učili njegovi baba i deda , a tako i on svoju decu uči narodnim običajima.\nBadnjak će u večernjim satima paliti, , da bi izgorelo sve što je bilo grešno u proteklom periodu i kako bismo ušli čisti u praznik rođenja Isusa Hrista.


Obećano pre 10 godina: Umesto subvencija potvrde, para jednostavno nema | InfoKG - Mesto gde se informišem\nObećano pre 10 godina: Umesto subvencija potvrde, para jednostavno nema\nPetak, 09 Jun 2017 11:02Autor: Jovana Mladenović\nInvalidi rada, koji su nekada bili zaposleni u fabrici "Zastava automobili", već godinama od raznih institucija pokušavaju da dobiju naknade koje im pripadaju po sporazumu koji su potpisali sa fabrikom, a na osnovu subvencija obećanih još pre desetak godina. Tu rentu je, tvrde, trebalo da primaju do sticanja jednog od uslova za odlazak u penziju, ali isplata kasni duže od tri godine.\nU međuvremenu su se žalili Ministarstvu privrede, Ministarstvu za rad i socijalna pitanja, inspekcijama, zaštitniku građana... podneli su i tužbu, ali, iako ih svi uveravaju u to da su u pravu, primanja nema, niti imaju od čega da žive do još daleke penzije.\nJedan od ovih nevoljnika je i Dragoslav Ristović koji je, još 2007, sa fabrikom potpisao sporazum i novac dobijao sve do decembra 2013, a onda su mu rekli da novca više nema. "Kasnije su mi dali i potvrdu o iznosu koji mi duguju, odnosno priznali su da nije isplaćena naknada za period od polovine decembra 2013, do maja 2016, u iznosu od 586.989 dinara", veli Ritović i priznaje da nekako preživljava samo zahvaljujući penziji svoje majke koja ima 85 godina.\nU još težim problemima je njegov kolega Radoslav Radovanović. "Živim kao podstanar, supruga radi, ali ima malu platu, pa kad namirimo stanarinu i osnovne troškove malo šta ostane. A imam 59 godina i penzija je još daleko", očajan je Radovanović.\nPodsetimo, "Zastava automobili" su u stečaju, a ista sudbina je nedavno zadesila i "krovnu" firmu "Zastava vozila", pa invalidi rada gube nadu da će im ikada biti isplaćen novac za koji su zakinuti. Istina, rečeno im je da imaju pravo na namirenje iz stečajne mase, ali su svesni da su dugovi ogromni, te da na red najverovatnije nikada neće ni doći.\nNekadašnji radnici firme "Zastava automobili" se pozivaju i na Protkol koji je 2008. sa čelnicima njihovog sindikata potpisao tadašnji ministar ekonomije i regionalnog razvoja Mlađan Dinkić. Tim aktom je, podsećaju, obećana zaštita invalida, odnosno predviđeno je njihovo angažovanje u zaštitnim radionicama čija će se aktivnost finansirati iz državnog budžeta. Nažalost, egzistencija im nije obezbeđena ni na taj način.\nOBRAZAC i INSTRUKCIJE za isplatu penzija licima kojima novac "leže" na tekući račun, a ne mogu da napuštaju kuće\nPo 5.000 dinara za socijalno ugrožene penzionere\nŠtrajkači glađu zainteresovani za invalidsku penziju


Podaci o Holanđanima iz javnog zdravstvenog sistema našli se na javnoj prodaji po grupama na internet platformama\nAktuelno Datum: 09.02.2021.\nHolandiju je nedavno protresao skandal sa krađom podataka građana, i to ni manje ni više nego iz javnog zdravstvenog sistema: podaci o građanima koji su se testirali na korona virus i o onima kod kojih je virus potvrđen pojavili su se u “javnoj prodaji”, a ispostavilo se da je bilo ko od zaposlenih, uključujući i spoljne saradnike, mogao da izveze sve podatke jednim klikom!\nPolicija je prošlog vikenda uhapsila dvojicu zaposlenih osumnjičenih za ilgelanu trgovinu podacima o korisnicima, a služba za sajber kriminal policije centralne Holandije odmah je pokrenula istragu.\nIz dva “korona-centra” – CoronIT koji sadrži privatne podatke Holanđana koji su testirani na koronu, i HPZone Lite sistema za istraživanje kontakata, na prodaju preko javnih platformi dospeli su adrese, brojevi telefona, brojevi socijalnog osiguranja i medicinski izveštaji brojnih korisnika.\nDo ovoga je došlo, kako pišu holandski mediji, tako što je u sistemu postojala opcija za izvoz svih podataka samo jednim klikom. Zaposleni su navodno upozoravali nadređene o ovom potencijalnom problemu, ali rukovodstvo i ministar zdravlja tvrde da takvih prijava nije bilo. Slični komentari su stizali i od spoljnih saradnika – studenata koji su radili u kol centru, i koji tvrde da je ista opcija bila omogućena i njima bez neke posebne dozvole.\nOvi podaci već neko vreme se nude na grupama za ćaskanje po ceni od 30 do 50 evra po osobi, a postoje i “grupne ponude” za koje se traže desetine hiljada evra jer su brojevi socijalnog osiguranja na posebnoj ceni, s obzirom na to da se pomoću njih može lažirati identitet.\nOd ilegalnih trgovaca ekipa novinara RTL News zatražila je da kupi ove podatke, i dobila ponudu sa mogućnošću plaćanja preko Bitcoin ili Paisafecard platne kartice. Novinari su bili u situaciji da pregledaju podatke stotine Holanđana, a kažu da su na zahtev mogli da dobiju i podatke pripadnika određenih grupa, recimo samo ženskih osoba od 30 do 40 godina, i slično.


Republički zavod za statistiku saopštio je danas da je realni rast BDP-a u drugom kvartalu 2018. godine, u odnosu na isti period prethodne godine, iznosio 4,4 odsto. Obračun kvartalnog BDP-a za drugi kvartal 2018. godine, koji je detaljniji i izvodi se na nižim nivoima agregiranja metodom deflacije, biće objavljen u […]\nMinistarstvo građevinarstva, saobraćaja i infrastrukture Vlade Republike Srbije saopštilo je danas da je, prema podacima Republičkog zavoda za statistiku, u prvom kvartalu 2018. godine zabeležen rast obima transporta robe od 35,5 odsto u odnosu na isti period 2017. godine. Najveći rast prevoza robe registrovan je u vodnom saobraćaju – 89,3 […]\nBitcoin je trenutno na vrednosti od 9,071.27 dolara ,u trenutku pisanja, pa trenutno drži vrednost iznad 9.000 dolara. Ako pogledamo mesec april, za Bitcoin je bio veom produktivan jer mu je vrednost skočila za preko 30%. Na početku meseca aprila vrednost mu je bila 6,926.02 dolara a dostigao je vrednost […]\nAudi povlači oko 1,2 miliona automobila i SUV-a širom sveta, jer se pumpe za hladjenje električnom energijom mogu pregrijati i eventualno uzrokovati požar. U pitanju su vozila A4 do 2013, 2016, A5, 2012 do 2015 A6 i K5 SUV od 2013. do 2017. Svi imaju 2-litarski motor sa turbo punjenjem. […]\nSaradnja sa UAE u oblasti energetike\nMinistar rudarstva i energetike u Vladi Republike Srbije Aleksandar Antić ocenio je danas na sastanku sa ambasadorom Ujedinjenih Arapskih Emirata (UAE) Mubarakom Al Daherijem da je saradnja dveju država na visokom političkom i ekonomskom nivou i da je zasnovana na prijateljstvu. Antić je istakao da Vlada Srbije sa velikom pažnjom […]\nPredsednica Vlade Republike Srbije Ana Brnabić i ministar poljoprivrede, šumarstva i vodoprivrede Branislav Nedimović prisustvovali su danas potpisivanju ugovora kojim je indijski proizvođač traktora i mašina za poljoprivredu ”Tafe” kupio IMT Beograd. Ugovor o kupoprodaji stečajnog dužnika kao pravnog lica potpisali su zamenik direktora kompanije „Tafe“ Kamal Ahuđa i Dušan […]\nLufthansa je bila primorana da poništi 800 letova zbog štrajka u Nemačkoj.Aviokompanija je smanjila pola od svojih 1.600 redovnih letova, što je uticalo na 90.000 putnika. Sindikat traži pregovore sa Lufthansom o platama. Očekuje se da će se od sutra normalizovati letovi. Foto:Ilustracija/pixabay\nVrednost Bitkoina (BTC) trenutno,u trenutku pisanja, je 6,586.89 dolara a neki stručnjaci predviđaju da je moću da će pasti ispod 6.000 dolara u narednih 24 sata ali malo je verovatno,prema ličnom mišljenju, da će se to i desiti. Prema praćenju dosada,trgovina bitcoinom nije opadala ali može se ovakav predviđen pad […]\nRepublički zavod za statistiku saopštio je danas da je prosečna zarada (bruto) obračunata za januar 2018. godine iznosila 69.218 dinara, dok je prosečna zarada bez poreza i doprinosa (neto) iznosila 50.048 dinara. U odnosu na prethodni mesec, prosečna bruto zarada nominalno je veća za 2,2 odsto, a realno za 1,9 […]\nTelenor prodaje poslovanje u Srbiji\nTelenor grupa potpisala je ugovor o prodaji svog poslovanja u regionu centralne i istočne Evrope sa PPF grupom u vrednosti od 2,8 milijardi evra,saopštavaju iz Telenor grupe. Bord direktora Telenor grupe namerava da na godišnjoj Skupštini akcionara (AGM) zatraži odobrenje za distribuciju posebne dividende od 4,40 NOK po akciji.Transakcija uključuje […]\nIz IPA fondova povoljniji krediti srpskim preduzećima\nPomoćnik ministra privrede u Vladi Republike Srbije Katarina Obradović Jovanović najavila je da će od sredine ove godine mala i srednja preduzeća u Srbiji moći da u odabranim poslovnim bankama dobiju znatno povoljnije investicione kredite zahvaljujući projektu “EU za Srbiju –finansiranje za MSP”. U saopštenju Ministarstva privrede navodi se da […]\nMinistarstvo građevinarstva, saobraća i infrastrukture Vlade Republike Srbije saopštilo je danas da je vrednost ukupno izvedenih građevinskih radova u Srbiji u prošloj godini povećana 5,5 odsto u odnosu na 2016. godinu. U saopštenju se navodi da je to približno dva puta više od prethodne projekcije povećanja Republičkog zavoda za statitistiku […]\nNarodna banka Srbije (NBS) saopštila je da su današnjim plenarnim sastankom, koji je održan u Narodnoj banci Srbije, počeli zvanični razgovori predstavnika Republike Srbije i Misije Međunarodnog monetarnog fonda (MMF). elegaciju Republike Srbije predvodila je guverner Narodne banke Srbije Jorgovanka Tabaković, koja predstavlja Republiku Srbiju u MMF-u, a u razgovorima […]\nAgencija za privredne registre (APR) saopštila je danas da je, uz pomoć elektronski podnete prijave u APR-u, 2. marta registrovan stoti preduzetnik – Uroš Mijatović iz Krupnja, koji će se baviti konsultantskim aktivnostima u vezi sa poslovanjem i ostalim upravljanjem. U saopštenju se podseća na to da je u Agenciji […]\nZabeležen rast broja zaposlenih\nRepublički zavod za statistiku saopštio je danas da je u četvrtom kvartalu 2017. godine broj zaposlenih iznosio 2.763.600, a broj nezaposlenih 475.600. U saopštenju se navodi da stopa zaposlenosti populacije starosti 15 i više godina iznosi 46,3 odsto, stopa nezaposlenosti 14,7 odsto, što daje stopu aktivnosti od 54,2 odsto, dok […]\nPotpredsednik Vlade Republike Srbije i ministar trgovine, turizma i telekomunikacija Rasim Ljajić najavio je danas, prilikom otvaranja tradicionalnog sajma tekstila „Balkan tekstil 2018“, da će u naredna tri meseca u Lazarevcu i Kragujevcu biti otvorene nove tekstilne fabrike čiji su vlasnici iz Turske. Ljajić je preneo da već postoji odluka […]\nPredsednica Vlade Republike Srbije Ana Brnabić izrazila je, prilikom današnje posete Boru, nadu da će polovinom godine biti završeni razgovori sa potencijalnim strateškim partnerima za Rudarsko- topioničarski basen Bor, a da će kompletan posao biti okončan do kraja godine. Brnabić je, nakon razgovora sa predstavnicima lokalne samouprave u Boru i […]


Protest albanskih studenata kod crkve Hrista Spasa\nUhapšeno je nekoliko studenata, koji su nakon par minuta odvedeni iza crkve gde su im skinute lisice, nakog čega su pušteni.\nDvadesetak albanskih studenata sukobilo se danas sa pripadnicima Kosovske policije kada su pokušali da na crkvu Hrista Spasa u centu Prištine postave plakat na kome je pisalo da je “taj objekat sagrađen u vreme okupatora i šoviniste Miloševića i da je okupirao univerzitetsko zemljište. Policajci su im nesto kasnije dozvolili da plakat okače, ali su ga posle 10 minuta uklonili”.\nStudenti su se ispred hrama Hrista Spasa okupili protestujući protiv nedavnog čišćenja ove crkve od strane Vladike Teodosija, monaštva i vernika raško-prizrenske eparhije.\nPredstavnik studenata Fljamur Pireva je rekao da se neće dozvoliti da univerzitetski krug postane mesto za verska okupljanja i radnje, a posebno za funkcionalizaciju kako su naveli “ilegalno izgrađene crkve”.\n“Mi studenti obećavamo da nećemo dozvoliti da se provokacijom Srpske pravoslavne crkve vrati senka režima Miloševića na Kosovu“, rekao je Pireva.\nNakon obraćanja medijima studenti su krenuli ka crkvi u nameri da postave plakat na kome je pisalo «ovaj objekat je okupirao univerzitetsko zemljište i građen je u vreme okupatora i šoviniste Miloševića», međutim došlo je do sukoba sa policajcima kojih je bilo duplo više od studenata. Uhapšeno je nekoliko studenata, koji su nakon par minuta odvedeni iza crkve gde su im skinute lisice, nakog čega su pušteni. Zatim je nakon razgovora predstavnika studenata sa jednim policijacem u civilu studentima dozvoljeno da postave plakat na vrata crkve, što je propraćeno aplauzom okupljenih.\nMeđutim nakon desetak minuta isti taj policajac koji im je dozvolio da postave plakat ga je i skinuo, nakon čega su se svi razišli.\nVladika Teodosije je sa sveštenstvom, monaštvom i desetak vernika eparhije raško-prizrenske pre nedelju dana pokrenuo akciju čišćenja dvorišta i same crkve Hrista Spasa.\nPre tri dana sveštenik, radnici Eparhije i vernici su farbali ulazna vrata hrama i pokušali da okreče oltar, ali im to od stane građevisnke inspekcije opštine Priština nije dozvoljeno uz obrazloženje da je za radove neophodna dozvola.\nOpštinska Direkcija za gradnju je zatim naložila da se kako je navedeno prekinu "nelegalni radovi" koji su trajali poslednih nekoliko dana.


RIA Novosti: Rusija će dobiti nuklearku u Srbiji - Politički.rs\nBeta, Foto: Pixabay/wostemme\nIzjava predsednika Sbije Aleksandra Vučića da Beograd razmatra mogućnost izgradnje nuklearne elektrane i da se o tome već vode pregovori sa ruskom državnom kompanijom, predstavlja “tektonsko pomeranje” sa tačke gledišta istorije i geopolitike, ocenjuje ruska agencija RIA Novosti.\nU komentaru pod naslovom “Rusija će dobiti nuklearnu centralu u Srbiji”, agencija navodi da je reč o “novosti čiju je dubinu i važnost teško odmah oceniti” i dodaje da Srbiji sopstvena nuklearka nije neophodna.\n“Naravno, Rusija ne može sebi da dozvoli da radi po metodu iz sovjetskog doba, kao kada su saveznici iz Varšavskog bloka praktično bili preplavljeni novcem, ali će Rosatom i Ministarstvo finansija (Rusije) nesumnjivo naći predloge koji su prihvatljivi za obe strane”, navodi RIA Novosti.\n“Svedoci smo istorijskih promena, kada se dugoročni politički uticaj ne vrši razmeštanjem nove vojne baze, već izgradnjom ključnih proizvodnih objekata koji mogu ne samo da donose profit zemlji, već i da joj omoguće da svojim susedima demonstrira svoju volju”, ocenjuje se u komentaru.\nAutor dodaje da Srbija nije prva koja je to shvatila, ali da ima “samostalnosti i zdravog razuma da izvuče pravilan zaključak”.\nTagged: NUKLEARKA, NUKLEARNA ELEKTRANA, RUSIJA, SRBIJA


Banjaluka - Šefovi klubova danas će na sjednici Kolegijuma Narodne skupštine RS odrediti datum i predložiti dnevni red naredne redovne sjednice.\nŠto se tiče dvije vruće teme - Konsolidovani finansijski revizorski izvještaj o budžetu RS i referendum o Sudu i Tužilaštvu BiH, Radovan Višković, predsjednik Kluba SNSD-a, rekao je za "Nezavisne" da bi posebna sjednica trebalo da bude održana tokom održavanja redovne sjednice, i da bi to moglo biti u drugoj sedmici zasjedanja. Kaže da se opozicija postavila nekorektno.\n"Mi smo im jasno rekli - neka nam kažu da žele referendum i mi ćemo ga održati kad god oni to požele. Jasno smo rekli da nam treba konsenzus jer po sadašnjem zakonu na referendum treba da izađe više od 50 odsto ljudi i da, ako opozicija bude bojkotovala, referendum može propasti", rekao je on.\nVišković kaže da je opozicija prilikom izbora Duška Šnjegote za glavnog revizora tvrdila da je on partijski čovjek SNSD-a, a da ga sada brani.\n"Iz intervjua koji je imao Francisko Parodi iz MMF-a više je nego jasno da se tu prave razlike u metodama, te da Vlada nije ništa sakrila niti ukrala. Može neko da voli ili ne voli MMF, ali naprosto mora da prihvati činjenicu da oni sigurno znaju svoj posao i da su činjenice - činjenice", smatra on.\nVukota Govedarica, lider SDS-a i narodni poslanik, za "Nezavisne", pak, tvrdi da Parodi nije rekao punu istinu o stanju budžeta RS.\n"Pozivam Parodija da objavi analizu koju je MMF uradio pa da se javnost uvjeri u tačne navode i da to onda uporedimo s njegovom izjavom. To bi bilo jako dobro i pošteno", kaže Govedarica.\nOn tvrdi da vlast pokušava sakriti pravo stanje u budžetu i time što nije na vrijeme parlamentu dostavljen Izvještaj o izvršenju budžeta.\nPredsjednik PDP-a i narodni poslanik Branislav Borenović kaže da je MMF došao s namjerom da plasira kredit i da je Parodijev zadatak da ispuni taj posao.\n"A u tom intervjuu je jasno rečeno da je metodologija potpuno domaće pitanje. Mi u opoziciji tvrdimo da deficit nije 170, nego stotine miliona maraka", kaže Borenović za "Nezavisne".\nU opoziciji kažu da će ih najviše zanimati stav Nedeljka Čubrilovića, predsjednika Narodne skupštine RS, o tome ko je pozvao, kako su istakli, naoružanu policiju u parlament prilikom održavanja prošle sjednice.\nGovedarica i Borenović potvrdili su za "Nezavisne" da će zajedno sa Draganom Čavićem, predsjednikom NDP-a i narodnim poslanikom, prisustvovati kolegijumu i da će pogledati u oči Čubrilovića i zatražiti objašnjenje o tome ko je pozvao policiju.\nOni, naime, tvrde da je Čubrilović prvo potvrdio da je pozvao policiju, ali da je u pismenom odgovoru opoziciji prije nekoliko dana to negirao.\n"Čubrilović će morati da nam objasni svoje različite stavove po tom pitanju. Naravno, sve to nije moglo proći bez ministra Dragana Lukača, imajući u vidu da je naredni dan izašao s teškim političkim kvalifikacijama o navodnim revolucijama", rekao je Govedarica.\nBorenović je rekao da će opozicija tražiti zaštitu digniteta parlamenta, za koji tvrdi da je poljuljan Čubrilovićevim pozivom policije.\nPodsjećamo da su opozicioni poslanici fizički blokirali rad posljednje sjednice Skupštine, te da je njen nastavak bio u maloj sali, uz prisustvo 52 narodna poslanika.\nIz Narodne skupštine RS su nam rekli da će Čubrilović danas nakon kolegijuma odgovoriti na sva pitanja u vezi s tim.\nPortal Srpska.info juče je objavio da je u posjedu dopisa u kojem je Marko Aćić, generalni sekretar Skupštine, uputio poziv policiji iz kojeg je vidljivo da nije bilo poziva da u parlament uđu s oružjem u cilju održavanja reda.


Predviđeno je da MMF, kao i prošlog puta, podrži našu zemlju nefinansijskim, savetodavnim aranžmanom u dužini od 30 meseci.\n"Naš ekonomski program, podržan Instrumentom za koordinaciju politike koji je istekao u januaru 2021. godine, bio je od ključnog značaja za sprovođenje mera podrške privredi i stanovništvu tokom krize. Taj program nam je pomogao da nastavimo sa sprovođenjem plana strukturnih reformi, ali njih je neophodno nastaviti", rekao je za portal Biznis.rs ministar finansija Siniša Mali.\nPodseća da je sporazum o kome će se danas izjasniti Bord direktora MMF, početkom ovog meseca već usvojila Vlada Srbije.\n"Pošto je reč o savetodavnom aranžmanu, s obzirom na to nam novac od te finansijske institucije ne treba, nastavak saradnje za nas znači dodatni kredibilitet u međunarodnoj finansijskoj javnosti. Njihovi saveti će nam svakako koristiti, kako bismo održali i unapredili nivo privredne aktivnosti, koja nužno vodi ka poboljšanju životnog standarda građana", kazao je Mali.\nU narednih 30 meseci posebno ćemo se, dodaje, fokusirati na dodatne strukturne i institucionalne reforme, kako bi se osigurao jači i inkluzivniji rast u srednjem roku, sa posebnim fokusom na ekologiju.\n"Podrška privrednom oporavku i dalje je najvažniji prioritet naše ekonomske politike. Nastojaćemo da smanjimo fiskalne rizike i prema potrebama definišemo mere za vanredne situacije", objašnjava ministar Mali.\nNovi aranžman je, dodaje on, od posebnog značaja kada je u pitanju reforma javnih preduzeća i modernizacija Poreske uprave, jačanje naplata prihoda i unapređenje poslovnog ambijenta.\n"Fokus će biti i na jačanju okvira upravljanja javnim investicijama, a u junu je planirano i usvajanje novog programa reformi upravljanja javnim finansijama za 2021-2025. godinu. Nastavićemo restruktuiranje velikih javnih preduzeća kako bismo unapredili efikasnost i ograničili fiskalne troškove i rizike, a to se, pre svega, odnosi na Elektroprivredu Srbije i Srbijagas", ističe ministar finansija.\nImajući u vidu da je unapređenje poslovnog okruženja jedan od prioriteta, napominje ministar Mali, Vlada Srbije će nastaviti da sprovodi strukturne reforme.\n"Time podržavamo viši rast vođen privatnim sektorom. Od ključnog značaja je i sprovođenje mera za suzbijanje sive ekonomije. Plan je i da se sačini sveobuhvatni plan za zeleni rast, kako bismo podržali ekonomski oporavak i obezbedili održiviji i ekološkiji razvoj. Između ostalog, biće unapređeni i postojeći programi socijalne zaštite kako bismo zaštitili ugrožene grupe, smanjili nejednakost i borili se protiv siromaštva", zaključuje ministar Mali.


Evropski komesar Stilijanides u poseti Srbiji - European Western Balkans\nHristos Stilijanides; Foto: Evropska komisija\nBRISEL – Evropski komesar za humanitarnu pomoć i upravljanje vanrednim situacijama, Hristos Stilijanides, posetiće Srbiju 8. i 9. oktobra gde će se sastati sa srpskim zvaničnicima i posetiti prihvatni centar za migrante u Obrenovcu kako bi se susreo sa izbeglicama i uverio se u napredak u izvođenju radova na obnovi infrastrukture i sanaciji štete koje finansira Evropska unija.\nKomesar Stilijanides će se u ponedeljak sastati sa predsednikom Aleksandrom Vučićem, predsednicom Vlade Anom Brnabić, prvim potpredsednikom Vlade i ministrom spoljnih poslova Ivicom Dačićem, potpredsednikom Vlade i ministrom unutrašnjih poslova Nebojšom Stefanovićem i prisustvovati sednici Radne grupe za migracije, kojoj će predsedavati koordinator Radne grupe i ministar odbrane, Aleksandar Vulin.\nKomesar Stilijanides je uoči posete izjavio: „Srbija je jedan od ključnih partnera Evropske unije u rešavanju nezapamćene izbegličke i migrantske krize sa kojom se zajedno suočavamo od 2015. EU ostaje posvećena pružanju podrške Srbiji kao što je to činila od početka krize. Ovo će biti moja druga poseta Srbiji ove godine i kao i prošlog puta, želim lično da izrazim podršku i zahvalnost građanima i Vladi Srbije“.\nEvropska komisijaHristos Stilijanides


Ko u BiH strahuje od strategije za procesiranje ratnih zločina? - Sputnjik Srbija\n22:02 03 Jun 2020\nKo u BiH strahuje od strategije za procesiranje ratnih zločina?\n21:50 21.07.2018 Preuzmite kraći link\nPredsednik Visokog sudskog i tužilačkog saveta BiH Milan Tegeltija rekao je da ne vidi nijedan razlog za odlaganje usvajanja revidirane Strategije za vođenje sudskih procesa u svim predmetima ratnih zločina, jer ona iz 2008. godine nije validna.\nTegeltija je naveo da ga niko nije zvanično informisao o razlozima pomeranja roka za usvajanje.\n„Nejasno mi je zašto nije usvojena, s obzirom na to da je usaglašena“, rekao je Tegeltija za „Politiku“.\nTegeltija je istakao da je postavljanje 2023. godine kao krajnjeg roka za stavljanje tačke na sudsko istraživanje svih ratnih zločina u BiH, najvažniji strateški cilj.\nPrema njegovim rečima, ništa manje nije važno i to da će, u skladu sa novim kriterijumima za ocenu složenosti predmeta, jedan broj, najmanje 200, biti ustupljen entitetskim pravosudnim institucijama, što bi dovelo do rasterećenja Tužilaštva BiH.\nU Tužilaštvu BiH postoji više od 550 nerešenih predmeta ratnih zločina u kojima je imenovano oko 4.500 poznatih počinilaca i isto toliko predmeta u kojim počinilac nije poznat.\nU prvoj grupi su „slučajevi“ teških zločina nad Srbima u Podrinju, Tuzli, na širem području Sarajeva, u Sijekovcu, Bihaćkoj krajini i u Mrkonjić Gradu.


► Miljuš (SSP) o Vesićevoj prijavi: Navodi iz prijave su laž, to je zloupotreba\nČlan Predsedništva Stranke slobode i pravde (SSP) Branko Miljuš odbacio je danas kao "laži" navode iz prijave koju je protiv njega podneo zamenik gradonačelnika Beograda Goran Vesić zbog ugrožavanja bezbednosti, i ocenio da je to "zloupotreba policije i tužilaštva".\nNavodeći da se prijava odnosi na performans aktivista SSP tokom koga su u blizini Vesićeve kuće ostavili kocke ugrađene na beogradskom Trgu Republike, Miljuš je rekao da tom prilikom "niko nije pretio Vesiću jer ga nismo ni videli ni čuli" i da su navodi iz prijave "laž".\n"Policija me je najpre tražila na kućnoj adresi pre dva dana, a pošto nisam bio tu, mojoj ženi su ostavili broj telefona na koji treba da se javim. Kada sam se pojavio u policiji, niko nije mogao da raspetlja u kom svojstvu su me zvali, kao građanina, svedoka ili osumnjičenog mada me tužilaštvo tretira kao osumnjičenog za ugrožavanje Vesićeve bezbednosti", rekao je Miljuš na konferenciji za novinare u sedištu SSP u Beogradu.\nPodsetio je da je zamenik gradonačelnika protiv njega podneo više krivičnih prijava, jednu čak i za pokušaj ubistva, ali i dodao da će nastaviti "borbu protiv režima na načine koji mu stoje na raspolaganju".\n"Nemam ništa lično protiv Aleksandra Vučića i Gorana Vesića ali imam sve protiv njihove politike koja ima za rezultat hapšenje i prebijanje studenata, vređanje profesora, umetnika, vladika i svih ljudi koji imaju stav i jasno ga iznose", kazao je Miljuš.\nOn je novinarima pokazao fotografije osoba koje su "kao Vesićevo obebeđenje" 14. novembra ispred galerije Progres u centru Beograda "napale građane", dodajući da je od policije zatražio da identifikuje te ljude.\n"Upitao sam policajce ko je Milovan Tadić Miks, da li je te večeri bio ispred galerije Progres i ko ga je tamo poslao. Upitao sam i ko su ljudi koji su te večeri obezbeđivali Vesića i članove Vučićeve porodice, a za koje pouzdano znam da nisu pripadnici policije, kao i ko su ljudi koji su napali studente ispred RTS-a i da li je policija išla i na njihove kućne adrese", naveo je funkcioner SSP.\nUpitao je i zašto Vesić nije zvao policiju povodom incidenta tokom promocije knjige o Beogradu ako je smatrao da je bio ugrožen zbog okupljanja aktivista Saveza za Srbiju ispred galerije Progres.


Kreiranje, promena ili uklanjanje podataka poslovnih informacija - Publisher\nKreiranje, promena ili uklanjanje podataka poslovnih informacija\nSkupovi poslovnih informacija su prilagođene grupe informacija, o pojedincu ili organizaciji, koje mogu da se koriste za brzo popunjavanje odgovarajućih mesta u publikacijama, kao što su vizitkarte i letke.\nKada kreirate publikaciju, skupa poslovna informacija koju ste nedavno koristili koristi se za popunjavanje nove publikacije. Ako još niste kreirali nikakve skupove poslovnih informacija, imena korisnika i organizacija se umeću iz informacija koje ste naveli kada je Publisher instalirana.\nNapomena: Poslovne informacije postavljaju samo publikacije kreirane u izvornim blokovima poslovnih informacija.\nPromena informacija u skupu poslovnih informacija\nIzaberite tip publikacije, a zatim kliknite na dugme umetni > poslovne informacije > uredite poslovne informacije > novo.\nIzaberite stavke > uredite poslovne informacije > novo.\nSavet: Ako ste već kreirali skupu poslovnih informacija, morate da kliknete na dugme novo da biste napravili dodatni skupu poslovnih informacija.\nU dijalogu Kreiranje novog poslovnog informacija otkucajte informacije koje želite da koristite i opcionalno dodajte logotip.\nAko dodate poslovne informacije otvorenoj publikaciji pre otvaranja dijaloga " Kreiranje novih poslovnih informacija ", te informacije se pojavljuju u dijalogu.\nAko ste logotip izbrisali iz skupa poslovnih informacija za bilo koju prethodnu publikaciju koja je kreirana pomoću Publisher, dugme " Promeni i Ukloni " zamenjuje se dugmetom " Dodaj ".\nU polju ime skupa informacija otkucajte ime za ovaj paket poslovnih informacija.\nU polju izbor poslovnog informacijakliknite na strelicu padajućeg menija da biste pronašli i izabrali skupu poslovnih informacija koje želite da uredite.\nKliknite na dugme Ažuriraj publikaciju da biste osvežili otvorenu publikaciju.\nOtvorena publikacija mora da se kreira prvobitno pomoću sastavnih blokova poslovnih informacija iz umetanja > poslovne informacije za poslovne informacije za ažuriranje sa promenama.\nPoslovne informacije možete da uredite i tako što ćete kliknuti na dugme "Smart Tag" za stavku poslovne informacije, kao što je ime preduzeća ili adresa, a zatim izabrati stavku Uredi poslovne informacije. (Dugme "pametne oznake" se pojavljuje kada usmerite tekst ili kliknete na logotip.)\nAko u otvorenoj publikaciji promenite komponente poslovne informacije, a zatim otvorite dijalog poslovne informacije i kliknite na dugme Ažuriraj publikaciju, trenutni skupa poslovnih informacija će zameniti promene koje ste izvršili u publikaciji.\nPrimenjivanje drugačijeg skupa poslovnih informacija na publikaciju\nKliknite na dugme umetni > poslovne informacije > uredite poslovne informacije.\nU okviru Izbor skupa poslovnih informacijakliknite na skupu poslovnih informacija koje želite da uradite na otvorenoj publikaciji.\nDa biste primenili promene koje izvršite u dijalogu Uređivanje poslovnog informacija , morate da kliknete na dugme Ažuriraj publikaciju u dijalogu poslovne informacije .\nDa biste promenili promene informacija u izdanjima koje ste već kreirali, morate da otvorite svaku publikaciju pojedinačno i kliknite na dugme Ažuriraj publikaciju u svakoj.\nMožete ručno da uklonite određene instance bilo kog dela skupa poslovnih informacija iz otvorene publikacije. Alternativno, možete da uklonite informacije i iz same poslovne informacije, tako što ćete ukloniti sve instance tih informacija iz otvorene publikacije i iz bilo koje druge publikacije koje naknadno ažurirate.\nU publikaciji izaberite bilo koju poslovnu informaciju – kao što je jedan red adrese preduzeća – a zatim pritisnite taster DELETE.\nSve druge instance poslovnih informacija koje izbrišete ostaju nepromenjene, kako u otvorenoj publikaciji tako i u svim drugim postojećim izdanjima.\nNapomena: Na primer, ako izbrišete jednu instancu reda adrese koja se pojavljuje tri puta u otvorenoj publikaciji, ostala dva instance se i dalje pojavljuju.\nU okviru Izbor skupa poslovnih informacijaizaberite skupu poslovnih informacija koje želite da promenite, a zatim kliknite na dugme Uredi.\nU dijalogu Uređivanje poslovnih informacija izbrišite tekst ili logotip koji želite da uklonite, a zatim kliknite na dugme Sačuvaj.\nKada izbrišete bilo koju komponentu informacija iz skupa poslovnih informacija, novi Publisher – dizajnirane publikacije koje kreirate posle pravljenja te promene ne sadrže komponentu koju ste izbrisali.\nKomponenta informacija koju izbrišete iz skupa poslovnih informacija briše se samo iz otvorene publikacije. Da biste ga izbrisali iz drugih postojećih publikacija, otvorite svaku publikaciju pojedinačno i kliknite na dugme Ažuriraj publikaciju u svakoj.


Uhapšen direktor jer je prisvajao novac od turističkih aranžmana - Istinito.com - Ne budi ovca!\nPočetna > Aktuelno > AKCIJA AERODROM\nUhapšen direktor jer je prisvajao novac od turističkih aranžmana\n22. Jula 2019. 22. Jula 2019. Istinito820Leave a Comment on AKCIJA AERODROM\nSiniša Antić (44) iz Banjaluke uhapšen je zbog sumnje da je oštetio turističku organizaciju „Ars Tours“ za oko 63.000 maraka, a koja je smještena u okviru Aeorodroma RS, potvrđeno je za Srpskainfo.\nU Policijskoj upravi Banjaluka rekli su, navodeći inicijale uhapšenog, da je on priveden u sklopu akcije „Aerodrom“ zbog sumnje da je počinio krivično djelo zlupotreba službenog položaja.\n– Na osnovu višemjesečne istrage koja je vođena pod nadzorom tužilaštva, utvrđeno je da je osumnjičeni tokom 2017. i 2018. godine prilikom prodaje turističkih angažmana dobijeni novac prisvojio za sebe. On je bio dužan da taj novac položi na račun preduzeća. Na taj način pričinio je štetu od oko 63.000 maraka – rekla je portparol PU Banjaluka Marija Markanović.\nPrema nezvaničnim informacijama on je direktor agencije „Ars tours“ i on je novac koji je agencija uzimala za realizaciju putovanja i obaveza prema drugim agencijama zadržavao za sebe, a te oštećene agencije su kasnije novac tražile od „Ars tours“.\nTagged akcija aerodrom banja luka hapšenje istinito siniša antić\nNajmanje tri osobe u SAD umrle od talasa vrućine


Novo partnerstvo: ISAC Fond i češki Jagello 2000 uspostavljaju saradnju - ISAC Fund\n\_Vesti\_Novo partnerstvo: ISAC Fond i češki Jagello 2000 uspostavljaju saradnju\nNovo partnerstvo: ISAC Fond i češki Jagello 2000 uspostavljaju saradnju\nISAC Fond ima čast da objavi početak saradnje sa Jagello 2000, vodećom češkom asocijacijom za evroatlantsku saradnju (http://www.jagello.org). Nakon nekoliko meseci diskusija, na sastanku održanom u Beogradu 14. aprila, top menadžment dve organizacije se saglasio da se otpočne saradnja kroz pilot projekat. Prvi zajednički projekat novih partnera je jednonedeljni intenzivni seminar za univerzitetske predavače iz Srbije, Bosne i Hercegovine o pitanjima koja se tiču evroatlantskih integracija, koji će biti održan u Pragu.\nSeminar (13. – 20. maj) ima za cilj da prenese opšta iskustva tranzicije u češkoj, a posebno iskustva u oblasti reforme sektora bezbednosti i odbrane, i u oblasti evroatlantskih integracija, profesorima i predavačima iz Srbije i Bosne i Hercegovine. Glavne teme seminara uključuju razvoj odbrambene strukture i vojske, reformu obaveštajnih službi, političke i odbrambene aspekte NATO, koordinaciju i saradnju između EU i NATO, promene u sistemima bezbednosti evroatlantskih struktura kao odgovor na neophodnost borbe protiv terorizma, itd. Celokupan projekat podržava češko Ministarstvo spoljnih poslova.\nU skladu sa svojom misijom, ISAC Fond nastavlja da proširuje svoju saradnju sa sličnim institucijama u inostranstvu, sa ciljem da ponudi najbolje moguće programe profesionalcima iz Srbije, u nastojanju da im pomogne u pripremama za uspešan proces evroatlantskih integracija.


Rohani: Poverenje Rusije i Irana nikada nije bilo veće - 07.09.2018, Sputnik Srbija\nPredsednik Rusije Vladimir Putin predložio je iranskom kolegi Hasanu Rohaniju da razgovaraju o raznim aspektima bilateralne saradnje i pitanjima u vezi s... 07.09.2018, Sputnik Srbija\n„Bilateralni odnosi se razvijaju uspešno, praktično u svim pravcima, ali, naravno, ključna je naša saradnja u sferi ekonomije. Potrebno je učiniti mnogo toga. Uveren sam, međutim, da ćemo danas razgovarati o nekim međunarodnim pitanjima, uključujući ona koja su povezana s iranskim nuklearnim programom“, izjavio je Putin na početku pregovora s Rohanijem u Teheranu.\nGovoreći o sirijskoj krizi, Putin je naveo da i Rusija i Iran daju veliki doprinos rešavanju situacije u Siriji.\nRohani je naveo da bi samo pre nekoliko godina malo ko mogao da poveruje da će se zemlje poput Irana i Rusije ujediniti u rešavanju krize kakva je sirijska.\n„I naša zajednička dejstva bi mogla da postanu primer za rešavanje drugih sporova u tom regionu. Bez obzira na to što je sve ono što se događa u Siriji žalosno, uspeli smo ipak da zajedno pomognemo ne samo armiji i vladi Sirije, nego i narodu Sirije, kako bi izašao iz te situacije“, rekao je iranski predsednik.\nOn je naveo da je saradnja dveju zemalja u tom regionu korisna ne samo sirijskom narodu nego i celom svetu, jer kriza u bliskoistočnom regionu predstavlja globalnu opasnost.\n„Naša saradnja se i drugim pravcima uvek i brzo razvijala. Mogu da kažem da današnji odnosi Rusije i Irana imaju strateški karakter. Današnji nivo poverenja dveju strana nije postojao nikada ranije u istoriji naših zemalja“, rekao je Rohani.


Program za pružanje informacija i savjeta –čiji je cilj koordinacija usluga koje CRNVO pruža i upravljanje ljudskim resursima. Ovo odjeljenje se bavi i povećanjem učešća NVO u realizaciji servisa iz domena rada državne i lokalne uprave. Samim tim što je odgovoran za obezbjedjivanje servisa, ovaj program snosi veliki dio odgovornosti za samoodrživost CRNVO-a. Ključne aktivnosti odjeljenja su i proširenje i unaprijedjenje tima trenera CRNVO, pripremanje programa treninga, organizovanje alternativnih vidova obrazovanja itd. Kada je u pitanju upravljanje ljudskim resursima ovaj sektor zadužen je i za poboljšanje kvalifikacija i specijalizacija osoblja.


Održana četvrta sednica Skupštine grada – Semendria\n02. novembar 2012. DRUŠTVO – Nakon potvrđivanja mandata novim odbornicima, Skupština grada Smedereva prihvatila je, na sednici u četvrtak, završni račun budžeta za 2011. godinu i rebalans budžeta grada Smedereva za 2012. godinu, a iz oblasti finansija i Informaciju o ostvarenim prihodima i primanjima i izvršenim rashodima i izdacima budžeta za prvih šest meseci ove godine.\nOdbornici su usvojili Odluku o izmenama i dopunama Odluke o budžetu grada Smedereva, čiji su ukupni prihodi i primanja i ukupni rashodi i izdaci budžeta utvrđeni u iznosu od 3.329.400.000 dinara.\nPrihvaćena je i Odluka o usvajanju elaborata o opravdanosti otuđenja građevinskog zemljišta u javnoj svojini pod uslovima povoljnijim od tržišnih. Reč je o lokaciji u industrijskoj zoni – industrijskom parku, planiranoj za potencijalne investitore.\nU okviru ove tačke, usvojen je i Zaključak kojim se javni pravobranilac zadužuje da, u ime grada Smedereva, uputi zahtev Vladi Srbije za davanje prethodne saglasnosti na otuđenje predmetnog građevinskog zemljišta.\nTakođe, zaduženo je nadležno odeljenje Gradske uprave Smedereva da tekst Ugovora o otuđenju predmetnog građevinskog zemljišta u javnoj svojini, preko Gradskog veća,uputi Skupštini grada Smedereva na prethodnu saglasnost.\nTokom popodnevnog dela sednice odbornici su se saglasili sa predloženom Odlukom o osnivanju Doma zdravlja Smederevo. Odlukom se reguliše postupak kojim Grad preuzima od Republike Srbije osnivačka prava nad Domom zdravlja, izdvajanjem organizacione jedinice iz Zdravstvenog centra Sveti Luka.\nUsvojena je i Odluka o ostvarivanju finansijske pomoći trudnicama i porodiljama grada Smedereva.\nPravo na jednokratnu finansijsku pomoć ostvarivaće trudnice sa utvrđenim najmanje trećim mesecom graviditeta i pod uslovom da ona i njen bračni drug imaju prebivalište na teritoriji grada Smedereva najmanje godinu dana pre stupanja na snagu ove odluke.\nFinansijska pomoć trudnicama grada Smedereva isplaćuje se jednokratno u iznosu od 30.000 dinara, a na osnovu primanja po članu domaćinstva.\nPravo na ostvarivanje finansijske pomoći ostvaruju porodilje za svako novorođeno dete, pod uslovom da porodilja u trenutku rođenja deteta ima prebivalište na teritoriji grada Smedereva i da je upisana u birački spisak grada Smedereva. Porodilje koje ispunjavaju uslove ostvarivaće finansijsku pomoć u iznosu od 20.000 dinara.\nPored tog iznosa, grad Smederevo obezbeđuje i bebi paket za svako novorođeno dete. Deo odluke koji se odnosi na porodilje, stupa na snagu osmog dana od objavljivanja u Službenom listu grada Smedereva.\nUsvojena je i Odluka o načinu ostvarivanja prava na povlašćenu ili besplatnu vožnju na teritoriji grada Smedereva.\nSkupština grada Smedereva prihvatila je potom odluke o kućnom redu u stambenim i stambeno-poslovnim zgradama na teritoriji grada Smedereva i o uređenju fasada.\nOdbornici su se saglasili i sa odlukama o izmenama i dopunama Odluke o organizovanju Ustanove Sportski centar, o prestanku važenja Odluke o osnivanju Fonda za protivpožarnu zaštitu i o osnivanju Fonda za obrazovanje Smederevo.\nUsvojeni su i predlozi ataka iz oblasti poljoprivrede, među kojima je Informacija o pripremama za jesenje radove u poljoprivredi na teritoriji grada Smedereva.\nTakođe je data saglasnost na izmene rešenja o imenovanju članova pet školskih odbora u osnovnim školama u seoskim mesnim zajednicama i dve u Smederevu, koje su se našle na dnevnom redu zbog zakonske obaveze.\nJednoglasno je dobijena saglasnost i za korišćenje imena grada Smedereva u nazivu Rvačkog kluba Smederevo.\nDoneta su rešenja o osnivanju stalnih radnih tela Skupštine grada Smedereva i izboru članova komisija i saveta. Usvojeno je i rešenje o imenovanju predsednika, članova i sekretara Izborne komisije za izbor odbornika Skupštine grada Smedereva u stalnom sastavu i njihovih zamenika. Za predsednika je imenovan diplomirani pravnik, Ljuban Mitreski, koji je i ranije obavljao ovu odgovornu dužnost.\nNa obimnom dnevnom redu, našla su se i rešenja o razrešenju i imenovanju vršilaca dužnosti direktora javnih preduzeća i pojedinih ustanova.\nZa vršioca dužnosti direktora JKP Pijace imenovan je Božidar Stanković, za vršioca dužnosti direktora JKP Čistoća Kristijan Đurić.\nSpecijalista medicine rada, dr Vesna Ivković, imenovana je za vršioca dužnosti direktora Doma zdravlja Smederevo, za njenog v.d. zamenika imenovan je specijalista Urgentne medicine, dr Dobrica Janković, a imenovani su i privremeni upravni i nadzorni odbori Doma zdravlja Smederevo.\nNovi vršilac dužnosti direktora Centra za kulturu od danas je diplomirani pravnik, Dragoljub Martić, dok će vršilac dužnosti direktora Turističke organizacije grada Smedereva biti diplomirani politikolog, Slobodan Marković.\nRešenjem o imenovanju direktora Fonda za obrazovanje Smederevo, novi vršilac dužnosti direktora biće profesor matematike iz Smedereva, Gordana Ristić.\nSkupština grada Smedereva, na kraju sednice 1.novembra, prihvatila je Rešenje o obrazovanju Gradskog štaba za vanredne situacije na teritoriji grada Smedereva, za čijeg je komandanta imenovana gradonačelnica, dr Jasna Avramović.\n« Otkrivene “fantomske” firme, dvojica uhapšena\nFudbal: Smederevski “Titanik” u Dunavu… »


Nelson: Vlasti u BiH pametno reagovale u borbi protiv epidemije\nFoto: Srna Nelson: Vlasti u BiH pametno reagovale u borbi protiv epidemije\nSARAJEVO - Američki ambasador u BiH Erik Nelson izjavio je večeras da su vlasti u BiH rano i pametno reagovale kada je riječ o borbi protiv virusa korona, te da su shvatile da treba zajednički da djeluju za dobrobit građana.\n"Mislim da građane ohrabruje kada vide da lideri preuzimaju odgovornost. Više nego ikad potrebna je dobra koordinacija, fokusiranost i jedinstvo i ja stalno u svojim kontaktima sa liderima širom zemlje to naglašavam", rekao je Nelson za "N1".\nOn je poručio da ovo nije vrijeme za stranačke prioritete i političke igre, jer je u ovakvoj krizi koordinacija presudna za uspješno reagovanje.\n"Ta koordinacija mora početi na nivou BiH, koja će međunarodnoj zajednici reći koje su potrebe kako bi mogla na njih odgovoriti putem UN. Ta koordinacija mora biti transparentna kako bi svi građani mogli vidjeti koja se pomoć traži i dobija i mora biti raspoređena u skladu sa potrebama, a ne nasumičnim formulama i političkim dogovorima", naglasio je Nelson.\nPrema njegovim riječima, zajednička izjava Predsjedništva BiH bila je dobar signal građanima i liderima širom zemlje da je ovo vrijeme za okupljanje jer virus ne poštuje ni granice ni etničku pripadnost, već sve napada.\nNelson je građanima BiH poručio da nastave slušati savjete i uputstva bezbjednosnih i zdravstvenih zvaničnika, da se štite od dezinformacija, da paze odakle dobijaju informacije, te da se ne povode za dezinformacijama o virusu koje se šire.\nŠta predstavnici stranaka misle o Zvizdićevoj inicijativi?\n31 mar 2020 @ 21:30\nOsumnjičeni diler preplivao rijeku pa ga našli kod kuće\n31 mar 2020 @ 20:30


Održan Voždovački sajam obrazovanja - „Putokaz 2022.“ - Beogradski Portal\nOdržan Voždovački sajam obrazovanja – „Putokaz 2022.“\nOpština Voždovac i ove godine je uspešno organizovala Sajam obrazovanja za voždovačke osnovce, koji je okupio 40 srednjih škola i gimnazija iz Beograda.\nSajam je otvorila članica Veća Opštine Voždovac Dubravka Tadić na čiju inicijativu je organizovana ova manifestacija. Ona je rekla da je pred osmacima izazov odabira srednje škole i daljeg obrazovanja u životu, što za većinu nije laka i jednostavna odluka.\n“Današnjim sajmom želimo da omogućimo maturantima da na jednom mestu saznaju koje su mogućnosti pred njima”, rekla je Dubravka Tadić.\nZamenik predsednika Opštine Voždovac Slobodan Simonović se zahvalio profesorima i učenicima koji su se potrudili da se predstave i približe svoju školu budućim đacima da iz „prve ruke“ saznaju šta ih zanima, kao i Ustanovi „Voždovački centar-Šumice“ i direktorki Andrijani Rusić na ustupljenom prostoru za održavanje Sajma.\nOsim štandova na kojima su bili izloženi promo materijali, modeli, proizvodi, alati koji se kortiste u nastavi i video prezentacija svake škole, posetioci su videli modnu reviju Tehničke škole za dizajn kože na kojoj su prikazani modeli koje su učenici sami izradili.\nPosebnu pažnju izazvalo je predstavljanje Baletske škole “Lujo Davičo” čiji su učenici odseka za klasičn balet, savremenu igru i narodnu igru izveli pet igara.\nOko 1.500 budućih srednjoškolaca posetilo je Sajam čiju su realizaciju pomogli predsednik Društva direktora škola Srbije i direktor Druge ekonomske škole Dejan Nedić i koordinator srednjih škola sa Voždovca i direktor Geološke i hidrometeorološke škole “Milutin Milanković” Nenad Todorović.


RTS :: Protiv priznanja Kosova 81 odsto građana Srbije\nPolitika Protiv priznanja Kosova 81 odsto građana Srbije\nsreda, 28. mar 2018, 13:54 -> 14:56\nIstraživanje Ninamedija i Instituta za evropske poslove pokazalo je da 81 odsto građana ne bi podržalo priznavanje kosovske nezavisnosti, čak ni kao uslov za članstvo u EU. Njih 45 odsto smatra da Kosovo nije izgubljeno, a za samo dva procenta je manji broj onih koji misle da jeste, dok 55 odsto građana veruje da nezavisnost Kosova neće priznati ova ili neka buduća vlada.\nIspitanici su odgovarali na teme – da li je Kosovo izgubljeno, unutrašnji dijalog, podela Kosova, priznavanje nezavisnosti i povratak srpskih institucija na Kosovo.\nIstraživanje je sprovedeno u periodu od 16. do 20. marta na reprezentativnom uzorku od 1.203 ispitanika.\nKosovo je definitivno izgubljeno za samo 30 odsto starijih građana iz grupe 60+ godina, dok mlađi, njih oko 50 odsto smatraju da je pokrajina izgubljena za Srbiju.\nIstraživanje pokazuje i da 56 odsto građana ne bi podržalo podelu Kosova, a da bi to činilo 30 odsto.\nRezultati istraživanja pokazaju i da sa rastom stepena obrazovanja raste broj onih koji bi učestvovali u dijalogu.\nČetvrtina ispitanika očekuje da će ova ili neka druga vlada priznati nezavisnost Kosova, sa porastom broja godina opada broj, a sa porastom stepena obrazovanja raste broj onih koji misle da će se to dogoditi.\nZnačajne su razlike o tom pitanju i u starosnoj dobi.\nMlađi građani do 44 godine su skloniji ovoj odluci, u proseku deset odsto, više od onih starijih od 45 godina.\nPriznanje nezavisnosti Kosova, ako je to uslov za EU, i pozitivan stav o tome lagano raste sa porastom stepena obrazovanja.\n(sreda, 28. mar 2018, 19:37) - anonymous [neregistrovani]\n(sreda, 28. mar 2018, 18:14) - anonymous [neregistrovani]\n(sreda, 28. mar 2018, 18:12) - anonymous [neregistrovani]\n(sreda, 28. mar 2018, 18:05) - Laste [neregistrovani]\n(sreda, 28. mar 2018, 17:08) - anonymous [neregistrovani]\n(sreda, 28. mar 2018, 15:52) - Irena [neregistrovani]\n(sreda, 28. mar 2018, 15:41) - Mita [neregistrovani]\n(sreda, 28. mar 2018, 15:36) - Sinisa [neregistrovani]\n(sreda, 28. mar 2018, 15:00) - Nikola [neregistrovani]\n(sreda, 28. mar 2018, 14:40) - anonymous [neregistrovani]


Portal Sarajevo-RS.com - Četvrta akcija darivanja krvi na Palama\npetak, 20 Oktobar 2017 13:08\nSavjet mladih i Opštinski odbor Crvenog krsta Pale već četvrtu godinu zaredom organizuju dobrovoljnu akciju krvi, na koju se proteklih godina odazvao veliki broj humanih ljudi.\nOvogodišnja akcija održaće se u utorak, 24. oktobra 2017. godine, u Domu zdravlja Pale sa početkom u 10:30 časova.\nPosebna priprema za osobe koje daruju krv nije potrebna, kao ni poseban režim poslije darivanja, ali što bi se bolje osjećali pri darivanju, određeni savjeti mogu biti od koristi.\nNe preporučuje se da krv daju pušači, osobe koje su konzumirale alkohol i opojna sredstva.\nPrijaviti se možete na broj telefona 065 466 203 kod Nevene Maletić iz Savjeta mladih ili putem "fejsbuk" stranice Savjeta.\nViše iz kategorije: « Srđevdan - granica između jeseni i zime Dan kada je mučeničkom smrću umrla četa đaka u jednom danu! »


Govor Vučića o Kosovu trajaće najmanje dva sata - Televizija K3\nGovor Vučića o Kosovu trajaće najmanje dva sata\nPredsjednik Srbije Aleksandar Vučić danas će poslanicima Narodne skupštine predstaviti detaljan izvještaj o dosadašnjim pregovorima o rješavanju problema s Kosovom.\nMeđutim, kako izvještavaju srpski mediji, na sjednici neće biti predstavljen detaljan plan srpske strane koji će biti ponuđen Prištini, piše Blic pozivajući se na neimenovane izvore.\nIzvor lista navodi da detalji plana s kojim predsjednik Vučić namjerava izaći pred Prištinu i međunarodnu zajednicu neće biti saopšteni da ne bi bila ugrožena pregovaračka pozicija Srbije.\nMediji danas pišu i da će Vučić na današnjoj posebnoj sjednici govoriti najmanje dva sata, kao i da će se, osim Kosova, dotaći i drugih tema. Vučić je govor, kako se dalje piše, pripremao zajedno sa 30 saradnika, a takođe su spremljeni i odgovori na eventualna pitanja poslanika.\nPosebnoj sjednici prisustvovaće i predsjednica Vlade Srbije Ana Brnabić, ministri te direktor Kancelarije Vlade Srbije za Kosovo Marko Đurić.\nPredsjednica Skupštine Maja Gojković rekla je da očekuje da će debata biti sadržajna i da će trajati dugo, a da će poslije Vučićevog izlaganja svi šefovi poslaničkih grupa i poslanici imati priliku komentarisati izvještaj i iznijeti svoje stavove.\nŠef poslaničke grupe vladajuće Srpske napredne stranke (SNS) Aleksandar Martinović najavio je da će predložiti da se vrijeme za raspravu udvostruči. Nakon debate, poslanici će se izjasniti o izvještaju o pregovorima između Beograda i Prištine od 2013. do maja 2019. godine.\nPoslanici dijela opozicije koji bojkotiraju rad parlamenta najavili su da neće doći na sjednicu na kojoj je jedina tačka dnevnog reda izvještaj o Kosovu.


Manifestacija Dani evropske baštine u 2020. godini slavi nasleđe i obrazovanje – i to kroz ulogu obrazovanja u nasleđu i nasleđa u obrazovanju. Od samog početka obrazovanje predstavlja srž Dana evropske baštine i čini osnovu najvećeg broja događaja koji se svake godine održavaju širom Evrope, bilo da se radi o praktičnim radionicama za manji broj učesnika ili je u pitanju neka velika javna izložba. Cilj je da se ovogodišnjom temom Dana evropske baštine pokaže potencijal nasleđa kao oruđa za učenje, ali i kao inspiracije za budućnost.\nKroz ovogodišnju temu, ideja je da se nađe ponovna veza sa znanjem, tradicijom ili veštinama koje su definisale naše okruženje, mesto, grad i na taj način preispitamo šta bi obrazovanje moglo značiti za 21. vek.\nS time u vezi, Omladinsko pozorište DADOV učestvuje u manifestaciji ”Dani evropske baštine 2020.” sa predstavom ”Četiri godišnja doba” u režiji Marka Čelebića. Predstava će se odigrati u DADOV-u u ponedeljak 21. septembra s početkom u 20 časova.


Srbijagas: Gas pojeftinjuje za 9,3 odsto od 1. oktobra\nSrbijagas: Gas pojeftinjuje za 9,3 odsto od 1. oktobra\n17. septembar 2015. 10:52:14\tPročitano 1886 puta\nGas za javno snabdevanje pojeftiniće od 1. oktobra u proseku za 9,3 odsto, saopšteno je danas iz Srbijagasa. Sniženje cena gasa važiće za sve kupce koji imaju pravo na javno snabdevanje u 2015. godini, a snabdevač im je Srbijagas.\nDo pojeftinjenja gasa će doći zbog kvartalnog kretanja cene derivata nafte na berzi i kursa dolara. Nakon dobijanja saglasnosti Agencije za energetiku Republike Srbije, odluka o ceni prirodnog gasa za javno snabdevanje biće objavljena u Službenom glasniku Republike Srbije, navodi se u saopštenju.\nTo će biti treće pojeftinejnje prirodnog gasa u ovoj godini, pošto je gas za domacinstva pojeftinio i 1. jula za 10,5 odsto, kao i 1. juna za oko pet odsto, zbog pada cena nafte na svetskom tržištu, sa čijom cenom se usklađuju cene prirodnog gasa.\nViše iz ove kategorije « Na računu ostaju samo potrošeni kilovati Prodaja dugovanja građana moguća samo ako je kupac druga banka »\nHomeVestiUvoznici bebi-opreme dogovarali cene? Na vrh strane


Condens 2500W – Denikom\nZidni gasni kondenzacioni uređaj pruža izuzetan komfor u Vašem domu\nPriprema tople vode sa tri zvezdice\nGasni uređaj Condens 2500 W greje vodu koristeći princip rada protočnog bojlera. Ovaj način pripreme tople vode izuzetno je pogodan, što znači da nakon otvaranja slavine odmah počinje da teče topla voda konstantne temperature\nKotao koji ne zauzima puno mesta\nSvojim modernim, kompaktnim dizajnom, ovaj zidni gasni uređaj ne samo da lepo izgleda, nego zauzima vrlo mali prostor. Uređaj se isporučuje sa standardnim vertikalnim priključkom blizu zida, te ne zahteva dodatne montažne ploče.\nLCD korisnički ekran gasnog uređaja Condens 2500 W jasno je strukturiran i lak za korišćenje. Može se jednostavno i intuitivno koristiti sa samo nekoliko tastera i logičkih simbola, čak i u tamnijem okruženju zahvaljujući ugrađenom pozadinskom osvetljenju.


DRAGOJEVIĆ-STOJIĆ (SDS): Ulazak infekcije u zdravstvene ustanove napravio problem - Opcija\nDRAGOJEVIĆ-STOJIĆ (SDS): Ulazak infekcije u zdravstvene ustanove napravio problem\n14-05-2020 Pocetna, Politika, Srpska\nSvedoci smo povećanog broja pacijenata pozitivnih na KOVID-19 infekciju u Republici Srpskoj u prethodnom periodu. Poseban problem predstavlja ulazak infekcije u zdravstvene ustanove, gdje imamo porast broja zaraženih hospitalizovanih pacijenata, kao i zdravstvenih radnika koji su se zarazili radeći svoj posao – istakla je danas dr Maja Dragojević-Stojić, član Predsjedništva Srpske demokratske stranke.\n„Postoji mogućnost da razlog leži u nepoštovanju mjera izolacije, što smo imali priliku da vidimo i kada su u pitanju javne ličnosti, pojedini političari. Za neke ljude odluka o policijskom času za vrijeme praznika nije važila, tako da su odlazili i na slave, rođendane i slične manifestacije“ – kaže Dragojević-Stojić.\nČlanica Predsjedništva SDS ističe da drugi problem imamo zbog mera zaštite i trijaze u zdravstvenom sistemu.\n„U više navrata smo apelovali koliko je važno pridržavati se svega preporučenog i shvatiti ovaj problem ozbiljno. U narednom periodu čekamo rezultate naglog popuštanja mjera izolacije i iskreno se nadamo da nećemo imati još nepovoljniju epidemiolosku situaciju“ – zaključila je Maja Dragojević-Stojić.


Potpisan Sporazum o saradnji Istočnog Sarajeva i Novog Sada - FILTER\nPotpisan Sporazum o saradnji Istočnog Sarajeva i Novog Sada\nIzvor: dnevnik.rs/ foto: Grad Istočno Sarajevo\nGradonačelnik Istočnog Sarajeva Ljubiša Ćosić i gradonačelnik Novog Sada Miloš Vučević potpisali su danas u Novom Sadu Sporazum o saradnji ova dva grada.\nSporazum podrazumijeva, prije svega institucionalnu saradnju, zajedničke nastupe u realizaciji međunarodnih i prekograničnih projekata. Dalje, saradnja će biti ostvarena u oblastima privrede, poljoprivrede, turizma, sporta, kulture, obrazovanja i zaštite životne sredine.\n– Istočno Sarajevo nastalo je 1993. godine, na dijelovima nekadašnjeg Sarajeva, a u njemu i Republika Srpska. Potpisivanje ovog Sporazuma je velika stvar za Republiku Srpsku, jer taj dokument će omogućiti da produbljujemo saradnju i da je institucionalno ojačamo. Imamo mnogo toga da naučimo od ove Gradske uprave i od Miloša Vučevića. Dobre stvari možemo napraviti posebno tamo gdje je najteže, a to je privreda. Privreda Republike Srpske naslonjena je na privredu Republike Srbije i logično je da se to reflektuje na gradove. Iz ovog Sporazuma treba da proisteknu konkretni rezultati, te da naši građani osjete benefite od ove saradnje – zaključio je gradonačelnik Ćosić.\nDelegacije gradskih vlasti Istočnog Sarajeva i Novog Sada posjetile su štand na novosadskom Trgu slobode na kojem je predstavljena turistička ponuda Istočnog Sarajeva i Republike Srpske.\nTags: Istočno Sarajevo Ljubiša Ćosić Miloš Vučević Novi Sad\nPrethodna Promocija knjige Jovane Kešanski u petak u Kulturnom centru\nSledeća Bolnica “Srbija”: U izdvojenom kovid odjeljenju ima kiseonika za tri dana


Prvi masters turnir - Srpska kviz asocijacija\nPrvi masters turnir\n02. септембар 2016\nNakon letnje pauze kreće prva sezona kviz turnira u organizaciji Srpske kviz asocijacije.\nPrvi masters turnir biće održan u subotu 10. septembra u dva grada:\nBeograd, “Aloha pub” Francuska 37, sa početkom u 12h\nNovi Sad, “Caffe The Sting” Dimitrija Tucovića 3 (severna tribina stadiona Vojvodine), sa početkom u 12h\nUčešće na prvom masters turniru je besplatno. Svi koji žele da njihov rezultat bude ažuriran na državnoj rang listi, kao i da se takmiče i na narednim turnirima mogu pristupiti članstvu Srpske kviz asocijacije. Više informacija o tome kako postati član možete pogledati ovde. Članarina se može platiti i na licu mesta po dolasku na turnir.\nU planu je organizovanje i u drugim gradovima za koje se pokaže veći broj zainteresovanih. Ukoliko želite da pomognete radu asocijacije i učestvujete u organizaciji u svom mestu pišite nam.\n← Svetsko prvenstvo 2016\nRezultati prvog masters turnira →